
Bidrag til en navnicundig Mands 

Karal(teristil(. 

Forelæsning for Danske. 



Mine ærede Tilhørere! 

J_ gamle Dage — i de gode gamle Dage, da 
man troede Alt, hvad der stod paa Tiyk, og tog 
Hatten af, naar man gik over Slotspladsen, da 
de Smaa havde Respekt for de Store, og man 
selv i Himmerige iagttog Rangsforskellen mellem 
Salige, Højsalige og Allerhøjstsalige — i gamle 
Dage blev der jævnlig udsat Præmier for den 
bedste Lovtale over de glorværdige Hedenfarne, 
og al Landsens store Oratores traadte ved slige 
Lejligheder for Skrankerne. 

Tiderne har forandret sig. Nu om Stunder be- 
høver man ikke at være hedenfaren for at se sit 
Regnskab opgjort og sit Eftermæle balsameret; 
man kan allerede i levende Live have den For- 
nøjelse, og det er ikke længere Videnskabernes 
Selskab, der udelukkende besørger sligt — Nejl 
Veltalenheden er bleven Fællesejendom ligesom 
Luften og Vandet. Den driftige Bonde holder 
fra sin Kompostbunke et Foredrag over Stats- 

mandens Virksomhed, den begavede Yngling hop- 
per op fra Skolebænken for at give Kunstneren 
og den Lærde deres behørige Skudsmaal, og den 
brave Skomager bestiger frejdig sin trebenede 
Domstol for at afsige den Kendelse, der skal 
inSvie Statsmanden, Embedsmanden, ja Fyrsten 
selv til evig Skam eller evig Ære, ligesom det 
nu skal være. 

Tilgiv derfor, højtæi*ede Avditorium, at ogsaa 
jeg, der egentlig ikke er Taler af Profession, har 
besteget Katederet! Naar De hører, hvorom Talen 
er, vil De sikkert indrømme, at jeg staar her 
«Ej blot til Lyst». Jeg optræder nemlig som 
Apologet for et respektabelt Navn, der er uad- 
skilleligt fra hele vor politiske og sociale Udvik- 
ling — Navnet paa en Mand, der trods al Mis- 
kendelse kan staa som Mønster for Statens 
« bedste Borgere* — Navnet paa en Mand, der 
havde fortjent en Broncestatue udenfor Raad- og 
Domhuset, men til Dato kun har opnaaet at 
blive en staaende Figur i Karrikaturbladene — 
kort sagt; Talen er om Hr. Sørensen. 

Vilde en Fremmed spørge mig: Hvem er Hr. 
Sørensen, saa véd jeg ikke noget bedre Svar at 
give end: Det er den ene af Danmarks Riges 
Genier, den ene af vore Dioskurer. Ogsaa vi 
har nemlig et Tvillingpar af Skytsaander, der 

aabenbarer sig i Storm og Stille, ganske som 
Kastor og Pollux. Den ene er af heroisk, den 
anden af menneskelig Natur; den ene er Poesi, 
den anden er Prosa — den ene er Holger Danske, 
den anden er Hr. Sørensen. 

Vilde den Fremmede endvidere spørge, hvor- 
ledes Hr. Sørensen sér ud, saa kan det nok være, 
at man vilde kappes om at fortælle ham, at be- 
meldte Genius i Almindelighed aabenbarer sig 
som en før, rødmusset Mand af Mellemhøjde og 
Mellemalder, hjemme klædt i blaastribet Nattrøje 
og hvid Bomuldshue og røgende Merskumspibe, 
ude bærende langskødet Frakke, antik Hat og 
Familieparaply — men denne Beskrivelse grunder 
sig blot paa en ensidig Iagttagelse, ti han ind- 
skrænker sig ingenlunde til at være Spækhøker, 
Øltapper eller Børstenbinder. Ved det første Blik 
i Hof- og Statskalenderen vil man finde Krigs-, 
Kommerce-, Kancelli-, Kammer-, Justits-, Etats-, 
Konferents-, ja endogsaa Gehejmekonferensraader 
af Navnet Sørensen. 

Paa et af Studentertogene spurgte en ung 
Lundenser sin danske Broder paa Vejen fra 
Dampskibet: hvor den saa meget omtalte Hr. 
Sørensen bode. «Paa Gammeltorv i samme Hus 
som jeg», var Svaret. Da de kom til Stedet, 
stod der ganske rigtig mellem to Spekhøkerskilte 

i Kælderdøren en gemytlig Gubbe og nikkede 
« Velkommen 1» — «Det var altsaa Manden ?» 
spurgte Svenskeren. «Ja vist* — svarede hans 
Ledsager — « Manden har Butik i Kælderen, men 
Konen bor i Stuen* — og i det de gik forbi den 
aabne Dør, saa' de et Glimt af hende. Hun var 
dekoreret med dobbelt Guldkæde og draperet 
med hvid Mantille, men Madam Sørensen hed 
hun alligevel. Oppe paa første Sal blev der sunget 
Duetter af Norma — der bode Grossereren og 
hans to Døtre. De unge Damer gik i den højere 
Dannelsesanstalt , hvor man lærer fire Sprog, 
Kirkehistorie og Matematik, og « Frøken* kaldte 
man dem — det vil sige « Frøken Sørensen*, 
for Grossereren var en Søn af den Gamle nede 
i Kælderen. Mens dette blev fortalt, havde de 
unge Skandinaver naat anden Sal. Her mødte 
de en pæn Herre, der var yderst højtidelig at 
se til. «Var det en Rangsperson?* spurgte 
Svenskeren og erfarede straks, at han havde 
gættet rigtigt; ti hans Cicerone fortalte ham, i det 
de gik op til deres Logis paa Kvisten, at den 
højtidelige Herre var Hr. Krigsassessor Sørensen 
oppe i Tabelværket, en Broder til Grossereren. 
— « Således också en Hr. Sorensen?* - «Ogsaa 
en Hr. Sørensen!* bekræftede Vennen, i det han 
stak Nøglen i sin Dør. «Vi er en stor Familie 1* 

— «For tusen!» udbrød Svenskeren, men mere 
sagde han ikke, ti hans Øje faldt i det Samme 
paa Dørpladen, og paa den stod der: H. R. Sø- 
rensen, stud. theol. Endogsaa den kære «vån 
och bror» var saaledes en Hr. Sørensen, og han 
havde dog faaet Laud til anden Eksamen. 

Åf denne lille Portælling vil De have set, at 
den langskødede Frakke og den synlige Nathue 
kun hører til det Tilfældige hos Hr. Sørensen. 
Det Væsenlige — det, der gør ham til Hr. Sø- 
rensen — det er Noget, som «er ham i Kødet 
baaret og ikke i Klæderne skaaret», som Ord- 
sproget siger; det er Noget, som kun en Dansk 
kan udtrykke og kun en Dansk forstaa, det er 
Noget, som man kaldes « Skikkelighed ». I dette 
ene Ord indbefattes alle hans Dyder og alle 
hans Fejl. 

Skikkeligheden er saa at sige hans Religion. 
Jeg var i lang Tid uvis om hans Trosbekendelse, 
ti det forekom mig utroligt, at han kunde være 
Protestant, da det aldeles strider mod hans Nutur 
at protestere. Endelig kom jeg ved et Tilfælde 
paa det Rene med Sagen. En Spasmager løb 
ham nemlig en Dag imøde med det Spørgsmaal: 
«Er De Mormon ?» — «Ne-jI» svarede Hr. Sø- 
rensen forundret. — «Er De Gendøber da?» 

— «Nej, Gud bevare mig!» — «De er altsaa 

Jøde?» — «Ih, nej, vist er jeg ikke!» — «Er 
De da Hedning, er De katolsk, eller hvad er 
De?» — «Ih, jeg er saagu slet Ingenting, 
jeg er et skikkeligt Menneske !» svarede den ær- 
lige Mand, og tro mig: der ligger mere i denne 
Konfession, end der synes! 

Skikkeligheden er hans Religion. For øvrigt 
bekender han sig til Statskirken og overlader 
Dogmatiken til sin Sognepræst. Hans Levnet er 
eksemplarisk: han bander sjælden, drikker til 
Maade og svarer Enhver Sit, to Gange om Aaret 
gaar han i Kirke, Skærtorsdag spiser han Kaal 
og Store Bededagsaften gør han en Pilegrims- 
gang Volden rundt. Overtroen har aldrig slaaet 
Rødder i hans Sjæl. Hverken de dansende eller 
skrivende Borde, hverken Aktieselskabeligheden 
eller Skandinavismen, hverken Homøopatien eller 
Fanden i Laksegade har kunnet besejre hans 
Tvivl, og i Henseende til Spaadomme er han en 
komplet Skeptiker. Da man i Aaret 1827 for- 
talte ham, at København med det Første skulde 
faa Gasbelysning, svarede han: -^cDet vil jeg se, 
førend jeg tror det!» og det varede tredive Aar, 
førend han forandrede sin Mening. 

Hr. Sørensens Skikkelighed aabenbarer sig 
ogsaa i PoUtiken. Han kan ikke tro, at noget 
Parti har total Uret, og derfor er han jusiemilieu. 

Naar det ene Parti raader ham til at gaa paa 
højre Side af Grøften, og det andet raader ham 
til at gaa paa venstre, saa vælger han altid den 
gyldne Mellemvej mellem disse to Yderligheder; 
han gaar midt ud i Mudderet og bliver derfor 
belét fra begge Sider. « Retten ligger i Midten » 
er nu en Gang hans Valgsprog. Forleden traf 
han to Smaadrenge i Slagsmaal og gav sig na- 
turligvis straks til at mægle Fred imellem dem. 
«Han dér vil tage mine tre Skillinger fra mig!» 
sagde den ene, og «Han dér vil Ingenting give 
mig!» sagde den anden. Hvad sagde saa Hr. 
Sørensen? — Han sagde: «Hør nu Børn, I maa 
finde Jer i Billighed begge Tol» og saa fandt 
han det billigt, at den lille Røver fik halvanden 
Skilling i Stedet for tre, saa havde jo begge Par- 
ter faaet lige megen Ret. 

Og det er ikke alene mellem de Smaa, han 
dømmer paa denne Maade; han har selv fulgt sin 
Halverings- og Eftergivenhedsteori saa længe i det 
Store, at han snart ikke vil have mere at give 
bort. Naar han har lidt et Nederlag, saa har han 
givet efter, « fordi han var nødt dertil », og naar 
han har vundet en Sejr, saa har han givet efter, 
« fordi det var ubilligt at benytte sig af sin Over- 
magt*. For hver Gang Holger Danske har aaben- 
baret sig i et Feltslag, har Hr. Sørensen aabenbaret 

sig i en Fredslutning, og Alt, hvad den bolde 
Kæmpe har taget med sine Staalhandsker, det 
har den skikkelige Mand sluppet ud af sine Uld- 
vanter. Det var ham, der i 1801 gav Fjenden 
Lov til at varpe sine strandede Skibe af Grund, 
det var ham, der i 1807 forbød at irritere Be- 
lejrerne ved at skyde paa dem, og det var ham, 
der i 1849 — 50 skaffede Oprørerne Vaabenstil- 
stand og fri Reisaus, og som i 1864 . . . var 
Hr. Sørensen. Lad kun de Uindviede skyde Skyl- 
den paa Konger og Ministerier — det hjælper 
ikke, hvad de siger 1 Paa ethvert Blad i vor 
Krønike finder vi slige Bedrifter, der aftvinger 
os det begejstrede Udraab : « Sligt kunde kun Hr. 
Sørensen gørel», men paa ethvert Blad i Krø- 
niken læser vi imidlertid ogsaa, at han elsker sit 
Fædreland, og elsker det oprigtigt. Han ofrede 
det Liv og Blod og Alt, hvad han ejede, naar 
Nødens Time slog — ja endogsaa sit Aller- 
helligste, det Klenodie, som han skjuler for sine 
Kæreste, den Skat, som Verden næppe tror, at 
han ejer: Begejstringens Perle har han ofret det 
i Farens Stund. Men naar Offeret var bragt og 
den vrede Skæbne forsonet, saa skyndte Hr. 
Sørensen sig over Hals og Hoved ud af Patri- 
oternes Række, ganske skamfuld over sin Entu- 
siasme. Blot et Haansmil fra en eller anden 

gusten Læbe — straks var han atter den be- 
sindige Mand, og saa: Paa Loftet med alle 
Danebrogsfaner og Danebrogsfølelserl 

Der er nemlig Intet i Verden, som han 
nødigere vil have Skyld for, end: «at skabe 
sig». Hans Frygt for at synes affektert driver 
ham ofte lige til Affektationen, ja somme Tider 
endogsaa ind i den, og hans Sky for at bruge 
overdrivende Talemaader bevæger ham mangen 
Gang til at gøre sig skyldig i de mest af- 
stikkende Underdrivelser — om jeg tør bruge 
dette Ord. Det er en af de faa Svagheder, han 
har taget i Arv efter sine B^orfædre, de gamle 
Nordboer. Ligesom Vikingen, der var ved at 
kuldsejle i Hvirvelstormen, kun tilstod: « Bedre 
kunde Børen være I » saaledes kan den voldsomste 
Søsyge sjælden bringe Hr. Sørensen til at ind- 
rømme mere, end at han .«ikke befinder sig rigtig 
vel». Naar hans germanske Fættere udbryder: 
«Reizend! Gottlieb ! Wunderschon ! » — nøjes 
han med at erkende: «Det er i Grunden ganske 
kønt» — eller: «Det er for Resten ikke saa 
ilde» — og naar de slaar Hænderne sammen og 
raaber: «Unerhort! SchauderhaftI Haarstråu- 
bendl» — ryster han blot paa Hovedet og 
sukker: «Hm, hm I Det var kedeligt I » Top- 
punktet af hans Moderation er imidlertid hans 

2 

grænseløse Forsonlighed. Førend han skulde hævne 
sig paa en Fjende, før glemmer han sin bedste Ven. 

I Aaret 1851 havde han en Portnerplads at 
bortgive, og den vilde han besætte med en 
udtjent Soldat. Saa kom der da tre af de tapre 
Landsoldater, som han havde holdt saa meget af 
i Krigens Tid, og de tilbød ham deres Tjeneste. 
«Se ded er nu lie fedt, hvem a vos Han tar,» 
sagde den ene «faa vi ha Allesammens væt mæ 
nøre ved Frederiksstad aa æ vant ve aa haalle 
Pak yde a Porten !» — «PakI» raabte Hr. Sø- 
rensen forfærdet. — «For Guds Skyld, Menneske, 
husk dog paa, at Freden er sluttet I » Og saa 
kom den fjerde Supplikant til Orde. Han talte 
et andetsprog, for han talte Plat og sagde: «Ek 
ben oeh mit bi Friderichsstadt wåst — als 
Frejschårl. Send Se aber en unpartische Mann, 
un hat de Amnesti wat to såggen, den branche 
ek nit mehr to såggen — »og det behøvede han 
saamænd heller ikke. Hr. Sørensen vilde natur- 
ligvis ikke for Alt i Verden være partisk og 
bornert, og derfor gjorde han Frejschårlen til 
Portner og lod Jenserne gaa. 

Ogsaa som Æstetiker er Hr. Sørensen grund- 
skikkelig, og at han ikke har erhvervet sig 
noget Navn som Smagsdommer, derfor bærer 
alene hans Beskedenhed Skyld; ti Naturen har 

udrustet ham saa rigeligt med sund Sans og god 
Smag, at han gerne kunde overlade lidt af begge 
Dele til sine Hovmestre — men, som sagt, han 
er altfor beskeden til at gøre sig gældende. 
Han piber aldrig i Teatret, og selv om han 
havde nok saa stor Lyst til at klappe, saa 
indlader han sig heller ikke derpaa, hvis Ingen 
er saa god at begynde for ham. Alt, hvad han 
ikke forstaar eller ikke tror at forstaa, viser 
han en ubetinget Ærbødighed: Naar en stor 
Forfatter trakterer ham med et kedeligt Lyst- 
spil, saa holder han Haanden for Munden, mens 
han gaber, og hvisker Tid efter anden til sin 
Nabo: «Det er et fint Stykke! Aa-aa, hvor 
det er fint!» — Men siger saa Nogen ham imod, 
saa svarer han blot: «Hm-m ja-a . . . Aa ja saa- 
mænd — Det kan gerne være, De har RetU — 
Om han endogsaa har været rørt indtil Taarer 
over et Sørgespil, saa fornegter han enhver 
Følelse, saa snart en brillebærende Yngling nævner 
Ordet « Sentimentalitet*, og hvor kosteligt han 
endogsaa har moret sig over en Komedie, be- 
høves der ikke mere, end at en glacéhandsket 
Personlighed udtaler Ordet «Fjællebodsløjer», for 
at gøre ham inderlig skamfuld over sin Morskab. 
Han har nemlig en umaadelig Respekt for Av- 
toriteter, og Enhver, der blot besidder behørig 

Frækhed, er han villig til at anerkende som 
en saadan. Til sin egen Dom har han derimod 
aldeles ingen Tillid, ja han har endog en vis 
Rædsel for at høre den paaberaabt. 

Herpaa saa jeg i sidste Foraar et betegnende 
Exempel. Jeg søgte just en Søndag Middag at 
bane mig Vej til det bedste Maleri paa Udstil- 
lingen, men PubLiknm havde formeret Kolonne 
om Stykket, og mine Forsøg var spilte. I det 
Samme kom en af mine Bekendte gennem Salen. 
Det var en af disse Lykkelige, der forstaar Al- 
ting, kan Alting og ikke lader sig genere af 
Nogen ting — det var en Recensent. Han vidste 
straks Raad. « Jeg kender en Trylleformular, der 
aldrig forfejler sin Virkning, » sagde han — «Pas 
nu paa!» — Derpaa hævede han Stemmen og 
sagde med Hentydning til Maleriet: «Det Stykke 
dér — det er Noget for Hr. Sørensen!* — 
og næppe havde han udtalt disse Ord, førend 
Pladsen var rvddet. Der blev ikke en Eneste 
tilbage. 

Stakkels Hr. Sørensen 1 Selv naar han har 
Ret, vil Ingen vedkende sig hans Mening — end 
ikke hans kødelige Søskende — ja hvad der er 
det værste! — end ikke han selv. Den hele 
Verden fomegter ham. Ligesom Friedrich Bar- 
barossa forgæves gennemvandrede alle de 34 

Forbundsstater for at opsøge Tyskland, saaledes 
kan man gerne vandre hele Danmark igennem og 
raabe: «Hr. Sørensen, Hr. Sørensen I » — Ikke én 
Sjæl vil svare. Selv Hr. Madsen, Hr. Jespersen 
og Hr. Jokumsen vilde regne det for en Fornær- 
melse at blive kaldt Sørensen, ti — saa vidt er 
det kommet! — de betragter dette Hædersnavn 
som et Skældsord. 

Mine ærede Tilhørerinder og Tilhørere 1 Der 
er jo Ingen af os, der hedder Sørensen, ikke En 
— derom er vi enige, men — hvorfor skulde vi 
nægte détl — Hj. Sørensen er vor Landsmand, 
vor Medborger, ja vor nære Paarørende, og vi er 
ikke uden Skyld i, at den ærlige Mand næppe 
tør være sit Navn bekendt. Vi har spottet saa 
længe over hans Godmodighed, at han har glemt 
alle sine gode Egenskaber for at tænke paa sin 
Nathue. Lad os gøre denne vor Brøde god 
igen, lad os tidlig og silde, ude og hjemme, 
i Tide og i Utide vidne, prædike og forkynde, at 
Hr. Sørensen er en ærlig og honnet Dannemand, 
at Hr. Sørensen er en trofast Undersaat og en 
god Medborger, at Hr. Sørensen er en stræbsom, 
nøjsom, besindig, forstandig og oplyst Mand, der 
godt kan stilles ved Siden af sine Brødre i Ud- 
landet, at Navnet Hr. Sørensen er lige saa godt 
som noget af de Navne, der har et «von» foran 

eller et «feldt» bagved — ja, at Navnet Sørensen, 
naar Alt kommer til Alt, i Historiens A årbøger staar 
lige saa respektabelt, og betydelig mere pletfrit 
end mange af Oldtidens og Nutidens mest berømte 
Herskernavne! Lad os gentage dette Vidnesbyrd 
saa tit og saa højt, at den stakkels Mand til sidst 
kommer til at tro derpaa og — til at tro paa 
sig selvl — Kommer det en Gang dertil, da vil 
den gamle københavnske Skatteborger hæve sit 
Hoved og frimodig sige til den hele vide Verden : 
«Nu vel, her er Hr. Sørensen I » — og et tusind- 
stemmigt Ekko vil svare lige oppe fra Skagen og 
ned til . . . den anden Ende af Landet: «Her er 
Hr. Sørensen !» — I samme Øjeblik vil Spøgen 
ojg Spotten forstumme, ti da vil der ikke længer 
være noget Latterligt ved Navnet Hr. Sørensen. 



n. 



Om Tøfler. 



Forelæsning for Ægteherrer 
værende og vordende. 



Mine ærede Tilhørere! 

-A_t Mellemalderens største Lærde har anvendt 
Aarhundreder til Undersøgelser af de Grækeres og 
de Romeres Sko og Støvler, er noksom bekendt, 
og jeg haaber derfor, at De ikke vil betragte det 
som ubeskedent, naar jeg hermed udbeder mig 
nogle Minuters Opmærksomhed for Tøflerne, hvis 
verdenshistoriske Betydning det er aldeles over- 
flødigt at paavise. 

Lad Ingen fornægte dem paa Grund af deres 
underordnede Stilling! — Ingen Hat, ingen Storm- 
hue, ja ingen Krone knejser saa højt, at ikke en 
lille lunefuld' Tøffel i enkelte Øjeblikke har svævet 
over den. Og medens Moden, denne altomvæl- 
tende Troldmand, har borttryllet Sandalerne, 
Koturneme, Ridderstøvlerne, Snabelskoene, Suva- 
rowerne og Wellingtonerne — ikke at tale om 
to tre Generationer af Galocher, der er forsvundne 
lige for vore Øjne i nogle faa Aar — saa har 
Tøflen Aar ud og Aar ind hævdet sin Plads i 

hele den civiliserede Verden. Man kan synge om 
den, som Digteren synger om Kærligheden: 

« Skønt Skik og Brug paa vor Klode 
Forandrer sig Aar for Aar, 
Gaar den dog aldrig af Mode, 
Saalænge som Verden staar.» 

Om Tøflens Alder og Oprindelse har man 
ferskellige Sagn. I Følge et af de troværdigste 
skal Adam, den første Ægtemand, have baaret 
de første Tøfler. Han var, som bekendt, ikke 
længe i Paradis, og da han vandrede derfra, gik 
Vejen over « Tidsel og Torn», som det hedder, 
såa det er rimeligt nok, at man søger de første 
Tøffelspor ved Grænsen af det tabte Eden. Saa 
meget er i alt Fald vist, at Tøflerne er ældre, 
end vor Historie, ti vi kan følge deres Spor til- 
bage til de alier første Sagn, baade de hellige om 
Abraham og Sara og de profane om Ninus og 
Semiramis — ja gaar vi endnu videre, vil de 
føre os helt op til Olympen, hvor selve Zevs, 
Gudernes Fader, kan bevidne Tøflens Tilværelse. 
Vi vil derfor ikke fordybe os i Gisninger om 
Oprindelsen til Tøffelvæsenet, men indtil videre 
betragte det som et Naturfænomen af samme 
Alder som Kærligheden og Magnetismen, og 
Spørgsmaalet bliver følgelig ikke om Opfindelse, 

men om Opdagelse ; det lyder omtrent saaledes : 
«Naar brugte man første Gang Udtrykket 
«at staa under Tøflen»?» 

Svaret hei-paa finder vi i flere forskellige 
Traditioner, men den sandsynligste af disse er 
unægtelig den, som er optegnet af den svabiske 
Augustinermunk Benediktus Anselmus, og da jeg 
tilfældigvis ejer det eneste eksisterende Fragment 
af denne lærde Mands Manuskripter, ser jeg 
mig i Stand til at meddele Dem en Oversættelse 
af hans interessante Optegnelse. Den lyder som 
følger: 

«For umindelige Tider siden levede der en 
drabelig Riddersmand, som kaldtes Polyfemus 
med Jernpanden. Han var aldrig overvundet i 
nogen Kamp og havde aldrig bøjet Knæ, hverken 
for Helgene eller Mennesker. Paven og Kejseren 
havde den Gang ført en langvarig Fejde, og da 
de derpaa sluttede Forlig, blev der givet store 
Fester og prægtige Turneringer, hvortil alle Ver- 
dens navnkundige Riddere vare indbudte. Ved 
disse Ridderspil var det befalet, at Kæmperne 
enten skulde bære Kejserens eller Pavens Farver, 
men Polyfemus svor paa, at han aldrig vilde 
bære Trældomsmærke, hverken for den Ene eller 
den Anden. Da sagde Ærkebispen: «Fæst det 
røde Korsbaand paa Din Hjælm, eller jeg lyser 

Dig i Kirkens Banb «Jeg trodser Banstraalen, » 
svarede Polyfemus. Og Kansleren sagde: «Fæst 
den sortkantede Guldsløjfe paa Din Hjælm, eller 
jeg erklærer Dig i Rigets Akt,» men Ridderen 
svarede: «Jeg frygter Ingen i Riget.* Nu kom 
hans unge Hustru til og bad ham mindelig at 
bære enten det ene eller det andet Mærke for 
hendes Skyld, men han svarede: « Aldrig !» — 
Da brast hun i Graad og sagde: «Saa vidt er 
det altsaa kommet, at Du ikke elsker mig mere I » 
Men Fru Beatrix var saare dejlig, og Ridderen 
havde endnu aldrig set hende græde; han blev 
heftig bevæget og svor, at han elskede hende 
højere end sit Liv, det vilde han bevise i Kamp 
mod tolv Riddere med blanke Vaaben. Den 
skønne Frue vilde dog Intet høre derom, men 
hulkede: «Ve, ve mig Ulyksalige 1 Dersom Du 
endnu har en Gnist af Kærlighed til mig, saa 
vis det ved at fæste et Mærke paa din Hjælm ! » 
— og derpaa løb hun ind i sit Bedekammer og 
slog Døren i efter sig. Da stod Polyfemus en 
Stund tavs og stirrede paa den lukkede Dør, 
men i det Samme lød Trompeterne; han greb 
den lille guldbroderede Sko, som Beatrix havde 
tabt i sin Hastighed, den fæstede han paa 
Hjæknen og ilede hen til Skrankerne. Her holdt 
Kejserens Riddere ved den ene Side og Kirkens 

ved den anden, og Herolden spurgte ham : « Stiller 
Du Dig under Scepteret eller under Krumstaven ?» 
« Under Tøflen, » raabte Polyfemus, og nu begyndte 
et Ridderspil, hvis Lige aldrig før var set. Han 
løftede to og tyve Riddere af Sadlen, og fem af 
disse maatte bæres fra Pladsen. Da Kampen 
var endt, rakte Kejserens Søster ham Sejrens 
Pris, men idet hun bandt det guldvirkede Skærf 
om hans Skulder, hviskede hun ham i Øret: 
« Ridder Polyfemus! Der er ingen Mand i Ver- 
den, der kan overvinde Eder, men — under 
Tøflen staar I dog.» — Og hvad Fyrstinden 
hviskede, det sagde hele Landet højt, og det viste 
sig snart, at der stod flere Helte under Tøflen 
end under Scepteret og Krumstaven tilsammen. » 
Fra den Tid af var det vitterligt, at der 
gaves et Tøffelregimente, men hvor mange 
Batailloner af Ægtemænd det tæller, derom er 
man dog aldrig ret blevet enig. Snart hører man 
den Paastand, at det indbefatter « næsten alle» 
Mændene, snart reduceres det til « næsten ingen ». 
Til den første Mening helder Flertallet af de 
uforsørgede Herrer, in specie den Del af dem, 
der er over 36 Aar; men d'Hrr. Pebersvendes 
Votum smager altfor meget af Rønnebær, til at 
man tør antage dem til Dommere i Ægteskabs- 
affærer — til den anden Mening helder de fleste 

gifte Damer, men heller ikke dem tør man ube- 
tinget betragte som Sandhedsvidner, ti til Dato 
har ingen Kone indrømmet, at hendes Mand stod 
under Tøflen. Ægtemændenes eget Vidnesbyrd 
er lige saa lidt paalideligt, ti Flertallet af de Ind- 
rullerede har aldrig bemærket Tøflen og sværger 
derfor i god Tro, at den ikke er kommen over 
deres Dørtærskel. En Enkelt hører man vel aflægge 
en aaben Bekendelse om det Modsatte, men den 
er i Almindelighed falsk, ti tør en Mand sige: 
«Jeg staar under Tøflen, » saa er det ikke sandt. 
Stod han virkelig under Tøflen, turde han jo aldrig 
sige Sligt for sin Kone. 

Ubegribeligt er det for Resten, at man fra 
begge Sider er saa omhyggelig for at skjule Tøflens 
Tilstedeværelse, uagtet den sunde Fornuft siger, 
at den altid er berettiget, hvor den findes. Det er 
jo aldeles naturligt, at den stærkeste Villie gør 
sig gældende; findes denne nu ikke paa Sværdsiden, 
saa er det altsaa i sin Orden, at Regeringen 
gaar over til Spindesiden. Det er ikke nogen 
Skam for en Mand, at hans Villie kun har en 
sædvanlig Styrke, lige saa lidt som en Kone be- 
høver at skamme sig over, at hendes Villie har 
en usædvanlig; følgelig bliver hverken Manden 
eller Konen latterlige, fordi hendes Villie er 
den stærkeste; men de bliver det begge To, saa- 

snart de forsøger at skjule, hvad der er i sin 
Orden. 

Jeg kendte en meget talentfuld Skræder, 
der var gaaet saa fuldstændig op i sin Kunst, 
at det var ham aldeles umuligt tillige at være 
Husherre. Hans unge, energiske Hustru indtog 
derfor den ledige Trone, og det var som sagt i 
sin Orden ; men hun misbrugte stadigt sit Herre- 
dømme til at paatvinge Manden et Skin af den 
Magt, som hun udøvede, — det var ikke i sin 
Orden. En Gang, da hun for Venner og Naboer 
beklagede sig over den ærlige Mands Vilkaarlig- 
hed, undslap der ham et Suk, som ikke let kunde 
misforstaas. «Hvad siger Du?» — udbrød Hus- 
fruen med et Blik, som heller ikke kunde mis- 
forstaas. <fTør Du nægte, at Du er en rigtig 
Despot ?» — «Nej, det véd Gud, jeg ikke tøri» 

— svarede Ægteherren — «jeg forsikrer højt 
og helligt, at jeg er en komplet Hustyran !» — 

— Se, det kalder man at kompromittere Regi- 
mentet 1 

Man maa imidlertid ikke tro, at alle Tøfler 
trykker lige haardt, eller at de alle er syede over 
samme Læst. Tværtimod: man har dem i alle 
mulige Størrelser og af de forskelligste Stoffer. 
I Almindelighed inddeler Systematikerne dem i 
tre Hovedklasser, og disse er: 

a) Trætøfler, 

b) Lædertøfler, og 

c) Silketøfler. 

Trætøflerne findes kun i de Huse, hvor 
Konen siger: «Du skal», og Manden svarer: 
«Som du vill» Uagtet de saaledes upaatvivlelig 
er de sjældneste, er deres Popularitet uden Sam- 
menligning den største. Sagen er: at de er mest 
iøjefaldende, og Lægfolk kender derfor ikke mere 
end dette ene Slags Tøfler. Kendere skelner 
imellem to Arter af dem: de ordinære — hvor- 
under der befinder sig adskillige ordinære Ægte- 
mænd eller rettere sagt Ægtemandfolk — og de 
ekstraordinære eller «Trætøfler med Beslag». 
Om de sidste vil man kunne faa nøjere Under- 
retning hos Moliéres Georges Dandin og Holbergs 
Jeppe paa Bjerget. De skal efter Forlydende være 
i høj Grad generende. 

Lædertøflerne er langt mere udbredte. 
De udmærker sig mindre ved Stivhed end ved 
Sejghed, men de er næsten uopslidelige. Naar 
man hører en Kone sige til sin Mand: «Gud 
bevares I Du er Herre, og jeg er Træl, derfor 
adlyder jeg ... — » og der saa kommer et halvt 
udtalt «Men ...» bagefter, saa kan man stole 
paa, at dersom Lædertøflen ikke har holdt sit 
Indtog i Huset, saa er den under Anmarche. 

Næsten alle hidsige Ægtemænd gør efterhaanden 
Bekendtskab med den, og man paastaar, at den 
skal være meget hyppig i de militære Ægteskaber. 
Spekulanten, der gifter sig med en Formue og faar 
en Kone i Medgift, undgaar den sjælden eller 
aldrig, og naar en Pebersvend rækker sin Hus- 
holderske Haanden, staar han som oftest allerede 
under dens umiddelbare Indflydelse. 

Lædertøflens Teori er følgende: «Lad Manden 
faa sin Villie, men saaledes, at han ikke lystes 
ved at have nogen. » Til dens Arsenal henhører : 
Jeremiader, Gardinprædikener, Graavejr, Ensta- 
stavelsesord og Eddikebryggeri. Hører Fruen til 
de fromme Søstre, foretrækker hun naturligvis 
Prædikerne — er hun nervøs, holder hun sig 
til Jeremiademe, og er hun en af de saakaldte 
kloge Koner, «saa tier hun, men . .'.» 

Jeg skal tillade mig at anføre et lille Eks- 
empel paa, hvorledes Lædertøflen gør sig gæl- 
dende. Der var en Mand, som havde en Kone, og 
denne Kone havde én Smag, mens Manden havde 
en anden. Manden havde blandt andet Smag for 
Lammetød, og en smuk Morgenstund flk han det 
despotiske Indfald at dekretere Lammekød til 
Middagsmad. Konen adlød — ti «Gud bevares 1 
Han var jo Herre i sit Hus, men ...» — men 
hun adlød paa sin Maade. Om Middagen fik 

3 

Manden ganske rigtig kogt - Lammekød — men 
det blev serveret med Surkaal. Dagen efter fik 
han stegt Lammekød — ligeledes med Surkaal, 
tredie Dag opvarmet Lammekød, fremdeles med 
Surkaal, saa grilleret, saa frikasseret, saa raguteret 
og varieret Lammekød, den ene Dag efter den 
anden, men med idelig SurkaaL — Der har De 
Prineipet, mine Damer og Herrer ! Paa denne 
Maade kan den fasteste Mandsvillie efterhaanden 
bringes til at opgive enhver Ret, ti som det svenske 
Ordsprog siger: Mandsmod overvinder Alt — kun 
ikke Surkaal! 

Vi kommer nu til Silketøflen. Den er som 
oftest umærkelig for den Paagældende og usynlig 
for Iagttagerne og derfor til Dels uimodstaaelig, 
uundgaaelig og ubeskrivelig. Alt hvad jeg kan 
fortælle Dem om den, er: at den er broderet med 
Roser og Glemmigej og virket af Kærlighed, Kys, 
Koketteri, Leg, Luner og List. Naar Verdensbe- 
herskeren har nedtraadt Ungkarlestandens snævre 
lakerede Sko og opslidt Pebersvendedommens 
tunge tyksaalede Støvler, saa befinder hans Lig- 
torne sig saa inderlig vel i Ægteskabet« bløde 
Silketøfler, at han slet ikke mærker, hvorledes 
de lænker hans l<'od. Mens Trætøflens Undersaat 
skælvende adlyder, « fordi han ikke tør Andet », 
Og Lædertøflens sukkende finder sig i Alt «for 



Om Tøfler. 36 

den kære Husfreds Skyld », saa overgiver Manden 
med Silketøflen sig smilende paa Naade og 
Unaade, « fordi det er ham umuligt at sige Nej 
til sin lille Kone» — og jo mere barnlig, barn- 
agtig og uerfaren Konen er, jo mere Manden er 
vis paa sin Overlegenhed i enhver Henseende, jo 
tyndere er den Damoklestraad, hvori Tøflen hæn- 
ger over hans Trone. 

Det er en ubegribelig Fejltagelse af de gamle 
Kunstnere, der har fremstillet Herkules bag Spin- 
derokken, at de har afbildet hans Betvingerinde 
som en myndig, sværlemmet Kvinde — tværtimod : 
Omfale har ganske vist været et lille barnagtigt 
Væsen paa femten, seksten Aar, ellers havde hun 
aldrig faaet Helten til at lege med Blaarene. Det 
hed naturligvis: « Lille Herkules! Du begriber 
ikke, hvor guddommelig Du tager Dig ud ved 
Rokken; spind nu lidt!» — og saa spandt han, 
til Omfale havde bemægtiget sig Køllen og Løve- 
huden for Alvor. 

Lige saadan gik det Kong Salomon. Hans 
smaa hedenske Odalisker pyntede hans vise Ho- 
ved med saa mange Blomsterkranse, at han til 
sidst ikke kunde se ud af Øjnene, og saa om- 
slyngede de ham med Rosenguirlander og trak 
ham i Triumf hen til deres Alter. Det hjalp 
ikke, at den vise Konge skændte og lo paa én 

Gang; han maatte tage Del i deres Barnagtig- 
heder og gøre Narrestreger foran et Afgudsbillede. 
Det var jo kun Fjas! Men førend han vidste et 
Ord deraf, havde han ofret — ofret til A star te. 
Og véd De, hvem Astarte var, mine Herrer? Det 
var en forfærdelig fønicisk Gudinde, hvis Sandaler 
aldeles saa ud som — Tøfler! 

Ser Jer i Spejl, o Ægtemænd! I er meget vise, 
det véd vi nok, men I er ikke visere end Kong 
Salomon, Herkules og Mariborough! Der 
er ingen af Jer, der tror paa Astarte — det gjorde 
Salomon ikke heller — men derfor har I lige- 
fuldt ofret til hende allesammen — alle uden 
Undtagelse! Der er tre smaa Ord, som I maaske 
har glemt, og det er Tryllef ormularen : «For min 
Skyld* — husk paa dem og paa, hvad de har 
udrettet, og I vil tilstaa Eders Skrøbelighed! 

Det hjælper ikke, at en Mand er Enehersker 
over Pengeskuffen, Friherre over sin Tobakspibe 
og Disponent over Gadedørsnøglen ; derfor kan han 
lige fuldt staa under Silketøflen. Konen kan meget 
godt overbevise ham om, at Tobaksdamp gør 
Dagligstuen uhyggelig, at Kortenspil er et 
Mord paa Selskabehghed, at Klubben er et 
passende Asyl for husvilde Pebersvende men 
ikke for Familiefædre, at en ordenlig Ægtemand 
bør være hjemme paa Klokkeslaget baade om 

Middagen og om Aftenen o. s. v. — og alt dette, 
uden at der er Tale om Tøffelvæsen; ti indser 
Manden, at disse Paastande er beføjede, saa 
handler han jo efter sin egen Overbevisning ved 
at respektere dem. Kan Konen derimod lokke 
ham til imod sin Overbevisning blot at lægge 
to Straa over Kors «f or hendes Skyld*, saa er 
det ude med ham, som med Kong Salomon: han 
har ofret til Tøffelgudinden, ofret hende sin 
Overbevisning og følgelig gjort sig skyldig i Af- 
guderi. 

Og det gjør man saa let I 

Der var f. Eks. Republikaneren Bernard: 
han var rød Frihedshelt, sang Marseillaisen fra 
Morgen til Aften og taalte intet Aag paa sine 
Skuldre — ikke en Gang et Par Seler. Hans 
Kæreste, den lille Nini, havde alligevel broderet 
ham et Par, og dem forærede hun ham paa hans 
Navnedag. Han fandt dem natmiigvis yndige og 
lovede at gemme dem godt. Nej, det var ikke 
Meningen: han skulde bære dem. — Tak, men 
han gik aldrig med Seler. — Søde Bernard, hvor- 
for ikke? — Fordi de generer migl — Den Utak- 
nemmelige 1 Disse Seler skulde genere ham, disse 
Seler, hvorpaa den stakkels Nini havde anvendt 
saa mangen en Midnatstime ved Lampen — disse 
Seler, hvorpaa ethvert Sting var en Kærligheds- 

hieroglyf. Der kom to store Taarer i hendes 
smukke sorte Øjne — han blev blød om Hjærtet. 
f Bernard 1 For min Skyld kunde Du gerne ...» 
«Nini, for Din Skyld gaar jeg i Døden » — og 
saa gik han i Selerne! 

Men der var blevet lidt Silke tilovers, og 
den maatte anvendes; derfor broderede den Smaa 
ham siden et Par nydelige Pampusser og til 
syvende og sidst — en lille skælmsk Nathue. 
Stakkels Bernard! Han bar det Altsammen, ti 
Nini havde opdaget den Trolddom, der ligger i 
Ordene «for min Skyld», og hun glemte aldrig 
denne Opdagelse. 

Vogt Dem for disse tre Ord, mine Herrer 
Forelskede! Det var dem, der gav Samson 
Tonsuren og fik Aleksander til at stikke Perse- 
polis i Brand. Vogt Dem! — Nu er De advarede. 

Til Dem, mine Herrer Ægtemænd — sand- 
synligvis ogsaa til Dem, mine Herrer Forlovede 
— kommer min Advarsel maaske for silde. Nu- 
vel! Saa lad mig da søge at forsone Dem med 
det, der ikke kan være anderledes. Lad mig 
sige Dem, at Silketøflen i Grunden kun er et 
andet Sindbillede for den samme Tryllemagt, som 
Digterne ellers betegner med Amors Scepter og 
Hymens Rosenlænker — den er kun Symbolet 
paa det søde Afhængighedsforhold, hvorpaa Fri- 

hedstrubaduren Teodor Korner tænkte, da han 
^ang: 

«Werde frei, wer elend werden magl» 

Skulde imidlertid denne Trøst ikke forslaa, 
og skulde de Sandheder, jeg her har udtalt, imod 
deres Hensigt have blottet en eller anden Torn i 
Rosenkæderne, saa beder jeg de saarede Ægte- 
mænd tilgive dette Uheld — og da jeg véd, at 
Trylleformularen er stærk nok til at gjøre sin 
Virkning, selv om den ikke lyder fra de rette 
Læber, saa er jeg vis paa, at de allesammen til- 
giver — ti jeg beder Dem gjøre det «for min 
Skyld. » 



m. 

Porelæsning for Uindviede. 



Opmærksomme Tilhørere! 

JdLavdé jeg villet tale om Kirken, om Uni- 
versitetet, ja endog om Rigsdagen, saa vilde jeg 
have begyndt med at bede om Deres Opmærk- 
somhed, nu derimod betragter jeg den som givet, 
ti jeg taler om Theatret. Jeg er saa sikker i 
min Sag, at jeg endogsaa forud tør betro Dem: 
at denne Forelæsning vil blive «ej blot til Lyst », 
ja jeg tør næsten lade Dem ane, at den vil blive 
lige saa lang og paa lidt nær lige saa tør som de 
Forelæsninger, hvortil man løser Kort for den gode 
Tones Skyld — og alligevel vil jeg ikke komme 
til at holde Foredrag for. tomme Bænke; ti: jeg 
taler, som sagt, om Teatret, om Teatrets Aller- 
helligste, om de Indviedes Mysterier. 

Den uudtømmelige Interesse, som baade det 
ræsonnerende og det snakkende Publikum nærer 
for Teatret, kunde ved første Øjekast synes ube- 
gribelig, men den er vel begrundet. Lige fra 
Orestes's Tid har man vidst, at den Forfulgte kun 

i Apollons Helligdom finder et Fristed for sine 
Plageaander, og hele vor Samtid forfølges overalt 
af en Plageaand, mod hvem Evmeniderne er for 
Intet at regne; det er et rædselsfuldt Væsen af 
oldnordisk Herkomst: i gamle Dage hed det 
Fenrisulven, nu kalder man det — Kedsomheden I 
Dette Uhyre gjør intet Andet end at gabe, men 
det gaber i det Uendelige, det gaber, som M3rten 
siger, fra Jorden og til Himlen og truer med at 
opsluge baade Guder og Mennesker. Kun i Tea- 
tret, i Apollons Helligdom, byder man endnu Plage- 
aanden Trods, og hver Gang den skraber paa 
Porten for at trænge sig derind, bliver den modtaget 
med en saa frygtelig Larm af Piber og Gongonger, 
at den forfærdet maa trække sig tilbage. Og 
naar saa Uhyret er borte, indretter man sig Livet 
derinde saa hyggeligt og saa pikant, som det al- 
drig kan blive udenfor. Skønheden viser sig kun 
i fuld Søndagspynt, og Alt, hvad der ikke er 
smukt, maa i det mindste være morsomt; Dyden 
er uafladelig paa Prøve, Pligter og Tilbøjeligheder 
bestandig i Kamp; Skæbnen er konsekvent ret-' 
færdig, og Kærlighedens kortvarige Vaarblomst 
vedbliver utrættelig at udfolde sine Knopper; alt 
det Trivielle er banlyst; Tiden og Rummet er 
underkuede: mens Musiken toner, springer man 
tusinde Mile under et Changement og tyve Aar 

under en Mellemakt. Det er derfor intet Under, 
at Folket strømmer til Templet og udbryder: 
«Her er godt at være», og det er ganske naturligt, 
at Tilskueren fristes til at ønske sig en Plads 
blandt de Indviede i selve Helligdommen bag 
den straalende Lampsrække, ti den Lykke: at 
spille en Rolle er ellers saa vanskelig at opnaa 
her i Verden, og den synes Talias Præster at 
have for saa godt Kjøb. Paa Teatret er man jo 
Helt uden at udsætte sig for nogen Fare: Dolken 
gaar op i Skaftet og Giftbægeret er fyldt med 
Limonade. Der bliver man applauderet for Ædel- 
modighed uden at gjøre noget som helst Offer, 
og der kan man hver Spilleaf ten staa med 
Palmer i Hænderne som et Dydsmønster, uden 
at have den mindste Ulejlighed af sin Dyd til 

Hverdagsbrug Det tror den Uindviede, 

men jeg haaber, at jeg let skal bringe Dem, mine 
ærede Tilhørere, ud af denne Illusion. Jeg skal 
vise, at Teatret har Vaaben, der er skarpere end 
Dolke, og Gifter, der er farligere end Skarntyde, 
at ingen Vandring er mere besværlig end Gangen 
over de skraa Brædder, og at Helgenglorien intet 
Steds er forbundet med et haardere Martjrium 
end netop indenfor Lamperækken — De vil indse 
dette og adskilligt Andet, naar jeg har haft den 
Ære at vise Dem: 

Vrangen af Kulisserne. 
Og naar den utrættelige Bysnak i det Evindelige 
vedbliver at opvarte Dem med Teaterskandaler, 
saa vil De vogte Dem for at tiltro Skuespillerne 
større Anlæg til de syv Dødssynder end alle andre 
Mennesker. — De vil indrømme, at det er ikke 
godt at være Skuespiller! 

Jeg havde nu en udmærket Lejlighed til at 
være underholdende, hvis jeg vilde indlade mig 
paa en Fremstilling af Teatrets Mysterier å la 
Kean og illustrere den med Eksempler hentede 
fra den nærmeste Tid, men — herpaa gjør jeg 
Afkald og lover til Beroligelse for alle spændte 
Gemj^ter at behandle mit Æmne saa abstrakt, 
som det er mig muligt. Dette til Indledning — 
nu gaar vi over til Teksten. 

Man har et gammelt Eventyr om Troldkongens 
Døtre og deres Bejlere. Ifølge dette Sagn blev 
de forelskede Riddere paa Vejen til Jomfruburet 
udsatte for alle mulige Fristelser, og dersom de 
blot et Øjeblik glemte deres Ærinde for at se 
sig tilbage, blev de i samme Nu forvandlede til 
Ugler og Marekatte eller andre Vanskabninger. 
Dette er aabenbart en Teatermyte. Troldkongens 
Døtre hedder Talia og Melpomeme, og de fordrer 
endnu den Dag i Dag, at deres Elskere ustand- 
selig skal skride fremad med Blikket fæstet paa 

det fjæme Ideal. Ve den Arme, der vender sig 
fra Maalet for at se efter det Djævelskab, der 
snart piber, snart klapper bag hans Ryg, snart 
lokker ham med Elskovssuk og Champagne- 
knald og snart truer ham med alle de Ulykker, 
som Avind og Falskhed tilsammen kan ud- 
klække I Ve den stakkels Synder, ti i samme 
Øjeblik, som han giver efter for Fristelsen, er 
han fortabt som Kunstner , og førend han véd 
et Ord deraf, er han forvandlet til et af disse 
snærrende, hylende, galende eller gryntende Vid- 
undere, der opfylder Talias yderste Forgaard. 
Og hvad skal vel bevare ham mod denne For- 
vandling? — En kraftig Menneskenatur, en ufor- 
kvaklet Personlighed! — Ja, det er ganske vist 
den sikreste Beskyttelse, men har De nogen 
Anelse om, hvor vanskeligt det er for den dra- 
matiske Kunstner at blive ved at være et rig- 
tigt Menneske? 

Mens enhver anden Kunstner har et givet 
Stof, hvori han arbejder, mens Digteren har 
Sproget, Musikeren Tonerne og Maleren Far- 
verne, har Skuespilleren intet andet Materiale, 
hvoraf han kan fremstille Idealet end sit eget 
Kjød og Blod, sin egen Person. Den maa han 
sammenpresse, oppuste, vrænge, krænge og ende- 
vende saa tit og saa længe, at kun en over- 

menneskelig Elasticitet kan frelse den fra at tabe 
sit ejendemmelige Præg og reduceres til et Teater- 
rekvisit, en Repertoiresæk, en Guttaperkamasse. 

Man fortæller om en engelsk KaiTikaturmaler, 
at han saa længe havde fordrejet sit Ansigt foran 
Spejlet, at han til sidst ikke kunde genfinde sin 
naturlige Mine. Den stakkels Mand maatte der- 
for opsøge en af sine pæneste Grimasser og tage 
den paa, hver Gang han gik ud; men dette blev 
ham i Tidens Længde utaaleligt, og en smuk 
Morgenstund skar han Halsen over paa sig for 
at slippe af med det Grimasseapparat, han havde 
faaet i Stedet for sit oprindeUge Ansigt. Denne 
Mands Ulykke er et Billede paa en af Skuespiller- 
livets største Farer: Faren for at tabe sig selv; 
men jeg skal her — undtagelsesvis — levere et 
Eksempel, der er mere betegnende end alle Lig- 
nelser. 

Der var en Gang en stor Skuespiller, som 
paa Forlovelsesdagen spurgte sin Elskede: i hvil- 
ken Rolle han havde behaget hende mest? — 
og efter et ØjebUks Betænkning flk han til Svar, 
at det var i Karl Moors Rolle. «GodtI» — 
udbrød Kunstneren — «Saa skal Du for Frem- 
tiden bestandig se mig som Karl Moor!» — Pigen 
blev naturligvis forskrækket og bad ham for Him- 

lens Skyld: altid at være sig selv, men hvad 
svarede han? — Han svarede: «Nej min Elskede, 
lad det blive ved Karl Moor. Det er en Karak- 
ter, som jeg kender indtil den mindste Detail. 
Mig selv er derimod en Rolle, som jeg ikke har 
haft paa Repertoiret i flere Aar, og det vilde 
koste mig en skrækkelig Ulejlighed at indstudere 
den paanyl* 

Historien lyder fabelagtig, men den er mindre 
overdreven, end man skulde tro, ti hele Urime- 
ligheden ligger egenlig i den unge Piges For- 
langende. Naar en stakkels Soldat har ligget 
krumsluttet i fireogtyve Timer og endelig bliver 
løsladt, saa forlanger Ingen, at han skal bevæge 
sig ugenert; tvertimod: Enhver vilde finde en 
slig Fordring umenneskelig; men naar en Skue- 
spiller maaske i fireogtyve Aar har maattet lægge 
Baand paa sin Stemme, sine Miner og enhver af 
sine Bevægelser — kort sagt; krumsluttet hele 
sin Personlighed paa alle optænkelige Maader, 
saa forlanger man, at han lige fuldt skal være 
naturlig og utvungen eller, som men siger: være 
sig selv udenfor Teatret. — Hvilket umenneskeligt 
Forlangende I 

Jeg skal naturligvis vel vogte mig for at 
paastaa, at enhver Skuespiller saaledes skulde 
tabe sin Personlighed, men jeg skal lige saa lidt 

4 

■, mens den bnrleeke Komiker emæg- 

pille pére noble, og Teatret« grande 

en brændeDile Lyst til at optræde 

ve Uskyld — ja, Enhver, aom har 

c saa lidt mellem Kulisserne, vil 

re Dem, at selv den kedijommeligete 

i i Reglen betragter sig som et stort 

tfærdig er bleven sat under Skæp- 

alt Dette er saa saare naturligtl 

ur anaen Kunstner har nemlig selv Lej- 

d til at bedømme sine Præstationer, og 

or kan man forlange, at han ikke skal over- 

lere dem. Kmi til Skuespilleren er man al- 

ies uberettiget til at stille denne Fordring, ti 

■t Kunstværk, han udfører, faar han aldrig selv 

Maleren <^ Billedhuggeren kan betragte deres 
Arbejder fra Højre og Venstre og efterhaanden se 
\'iikningen af ethvert Penselstrøg eller Mejselhug, 
Digteren og Komponisten kan selv sætte sig paa 
Tilhørernes Plads, mens deres Værker bliver fore- 
dragne, de kan allesammen se Forskellen mellem 
det, de har villet gjøre og det, de har gjort, 
og kan de ikke se det i Dag, saa kan de se det 
iovermoigen eller om et Aarstid. Skuespillerens 
Værk er derimod uadsMUeUgt fra Øjeblikket og 

ham selv; mens han staar paa Scenen, er 

det ham umuligt at sætte sig paa Tilskuerbænken, 
og naar Tæppet er faldet, saa er hans Værk for- 
svundet. Hans Erindring gemmer kun det Bil- 
lede, han har villet fremstille; det han har 
fremstillet, kender alle Andre, kun ikke han 
selv. Han har i det Højeste skimtet et Genskin 
deraf i Publikums Stemning, men hvor upaalide- 
ligt er ikke det Spejl, der kan forplumres af et- 
hvert umotiveret Hys eller Bravo! 

De andre Kunstnere kan stille deres eget 
Værk ved Siden af deres Konkurrenters, og ved 
at sammenligne det med Fortidens klassiske Ar- 
bejder faar de let et Maal for dets Værdi. Men 
fra disse Herligheder er Skuespilleren udelukket: 
han har ingen Anelse om, hvorledes Talma og 
Garrick har spillet, og hvorledes skal han sam- 
menligne sig selv med sine Rivaler? — Af sine 
egne Præstationer ser han jo kun Idealet og 
ser det oven i Kjøbet i Begejstringens skuffende 
Belysning; af de Andres ser han blot den mer 
eller mindre mislykkede Udførelse og ser den 
med kold Kritik. — Hvilken Sammenligning I — 
Lad os stille en anden Kunstner i et lignende 
Forhold! Lad os tænke os en Maler, hvis Ar- 
bejder forsvandt under hans Hænder efterhaan- 
den, som han frembragte dem, saaledes at han 
aldrig saa dem i deres Helhed, men kun i Erin- 



Vrangen af Kulisserne. 53 

dringen beholdt det Forbillede, der havde straalet 
for hans Blik i Undfangelsens Øjeblik, mens der- 
imod alle hans Konkurrenters Arbejder i deres 
hele Skrøbelighed idelig var udstillede for hans 
kritiske Blik — vilde det da være rimeligt, ja 
vilde det endog være muligt, at denne Maler 
kunde undgaa overdrevne Indbildinger om sit 
eget Talent? 

Lad derfor Ingen gjøre Skuespilleren Be- 
brejdelser, naar han er indbilsk, men lad Enhver 
beundre hans Beskedenhed, naar han ikke er 
det! — 

Man siger, at Misundelsen er uadskillelig, 
fra Kunstnerlivet, og det er ikke usandsynligt, 
men det er aldeles vist, at alle andre Kunstnere 
lettere kan undgaa denne Hjertets Kræftskade end 
Skuespilleren, ti Misundelsen angriber Ingen, fordi 
han er begavet, men fordi han er begunstiget, 
og der er ingen Kunstart, hvori Begavelsen saa 
let kan reduceres til Begunstigelse, som i den 
sceniske. 

Enhver anden Kuntner kan selv vælge sit 
Æmne og selv bestemme Omfanget af sit Arbejde. 
Naar han ser en Konkurrent udføre et stoi-t og 
smukt Arbejde, kan han derfor anerkende Dyg- 
tigheden, og han har følgelig mindre Lejlighed 
til Misundelse — saa meget mindre som den Enes 

Virksomhed ikke udelukker den Anden fra at 
virke i samme Genre. Alle Landets Malere og 
alle Landets Digtere kan jo, om de vil, paa én 
Gang behandle Cæsars Triumf. At den Ene 
maler et skønt Billede, hindrer ikke den Anden 
i at male et endnu skønnere, og at den Kne 
skriver et helt Drama, forbyder ikke den Anden 
at skrive en hel Trilogi; men med Skuespillerne 
forholder det sig anderledes: kun én af alle 
Teatrets Helte kommer til at spille Cæsar, og 
det er den, som af Direktøren bliver begunstiget 
ved Rollebesætningen ; alle de andre er udelukkede 
fra Triumf vognen, ja, hvad der er værre endnu: 
de maa følge den som Slaver eller Sammen- 
svorne og lade den Begunstigede glimre paa 
deres Bekostning. Tænk blot, hvad det vil sige 
for en Kunstner, der føler sin egen Storhed, og 
er ene om at føle den, og De vil forstaa, at han 
ikke er blidere stemt end den Overvundne, der 

i Lænker blev slæbt efter Sejrherren; De vil 

• 

forstaa, at Teaterhelten langt mere end hans 
Original kunde trænge til hin Amulet, som man 
i Oldtiden hængte Triumfatoren om Halsen for 
at beskytte ham mod Misundelse. Og naar nu 
de Tilsidesatte ser alle de Misgreb og Misfor- 
staaelser, hvori den Poretrukne gør sig skyldig 
— og de ser dem allesammen, og flere til I — 

og naar de saa sammenligner den fejlfulde Frem- 
stilling, han har leveret, med den fejlfrie, som 
de selv vilde have leveret, og naar de saa oven 
i Købet paa den uskaansomste Maade tvinges til 
at høre det bedaarede Publikum tiljuble Rivalen 
sit Bifald den ene Aften efter den anden — kunde 
de saa være af Kød og Blod, ja kunde de end- 
ogsaa elske deres Kunst, naar de ikke misundte 
ham den forspildte Lejlighed til at udføre et 
Kunstværk? 

Lad derfor Ingen dømme ilde om Skuespil- 
lernes Hjertelag, fordi Misundelsen finder en 
Arne ved Teatret, men lad os beundre den 
Enkelte, der har Sjælskraft nok til at bekæmpe 
Uhyret I 

Vi kommer nu til at tale om Skuespillerens 
Tilfredshed. Strengt taget er det allerede gjort 
overflødigt af det Foregaaende, ti der, hvor man 
er vis. paa at træffe Misundelsen, behøver man 
aldrig at søge efter Tilfredsheden, og saa snart 
man har bevist, at en Kunstner overvurderer sit 
Talent, kan der ikke længer være Tale om hans 
Tilfredshed, ti Kunstneren kan aldrig være til- 
freds, naar han ikke omtrent finder samme An- 
erkendelse hos Publikum som hos sig selv, og 
af alle Kunstnere er Skuespilleren den, for hvem 
Anerkendelsen har mest at betyde. De andre 

kan til Nød trøste sig ved en eller anden Illu- 
sion. Jeg har f. Eks. hørt en Maler, der fik 
sine Billeder kasserede ved Udstillingen, berolige 
sig med, at der dog, Gud ske Lov, endnu var 
et Sted paa Jorden, hvor man forstod at be- 
dømme Historiemalerier — og det var paa Fær- 
øerne! Der havde man købt hans sidste Maleri, 
og der vilde man ogsaa nok vide at vurdere 
disse. Jeg har hørt en miskendt Lyriker trøste 
sig med, at «vor Tidsalder var endnu ikke mo- 
den tlL at fatte hans Poesier, men kommende 
Slægter vilde holde dem i Ære, naar alle Nu- 
tidens Modedigtere var glemte. » For Skuespil- 
leren er derimod det nuværende Publikum første, 
sidste og eneste Instans: det er Alt. Han kan 
hverken apellere til Efterverdenen eller til den 
gode Smag paa Færøerne. Dersom hans Samtidige 
ikke lader ham vederfares Retfærdighed, har han 
ingen at haabe, ti hverken de kommende eller de 
fraværende Slægter faar ham nogensinde at se, han 
er og bliver miskendt i al Evighed, og — hvad 
der er det Harmeligste — der er ikke en Sjæl, 
som tror paa Miskendelsen med Uudtagelse af ham 
selv og hans Tanter — og, om han er heldig 
stillet: hans Kone. 

Og hvem er nu disse hans Samtidige, der 
fælder denne inapellable Dom? 

1) Teaterstyrelsen, 

2) Aviskritiken og 

3) Tilskuerne. 

For at blive overbevist om disse tre Dom- 
meres Upaalidelighed behøver man blot at høre 
det Vidnesbyrd, de gensidig giver hinanden. Til 
Dato har der aldrig levet en Teaterdirektør, med 
hvem Publikum og Pressen ikke har været util- 
freds — det er altfor bekendt til at behøve yder- 
ligere Bekræftelse. 

Nej om Forladelse! Det er ikke tilstrækkelig 
bekendt, hører jeg. 

En af mine ærede Tilhørere hviskede saa 
sagte, at kun jeg hørte det: «Den store Goethe 
maa man dog undtage » — men desværre! Jeg 
kan ikke en Gang gøre denne ene Undtagelse. 
Den store Goethe var vistnok saa heldigt stillet 
overfor begge de to andre Stormagter, at han 
som Minister i et absolutistisk Fyrstendømme 
kunde give Politiet Ordre til at kaste det pibende 
Publikum ud af Teatret, og som Over-Censor 
stryge enhver Kritik i Bladene, naar den ikke 
stemte overens med hans egen, men jeg har 
desuagtet al Grund til at paastaa: Man maa 
endogsaa have været overmaade utilfreds med 
ham. Teaterhistorien oplyser nemlig, at da den 
store Mand negtede at optage Dramaet «Der 

Hund des Aubry oder der Wald bei Bondy» paa 
Repertoiret og gjorde Negteisen til et Kabinets- 
spørgsmaal ved det bekendte Epigram: 

Dem Hundestall soli nie die Biihne gleichen. 
Und kommt der Pudel, muss der Dichter weichen. 

saa lod man Digteren vige, for at Pudelen kunde 
komme. 

Jeg tør saaledes med fuld Føje spørge mine 
ærede Tilhørere: Naar den største og mest an- 
sete Smagsdommer, der nogensinde har styret et 
Hofteater, har styret det saaledes, at saa snart 
man fik Valget mellem at miste ham som Direktør, 
eller gøre Afkald paa at faa en dresseret Pudel 
ind i Personalet, saa lod man Direktøren gaal — 
hvor megen Respekt skal man saa vente, at en 
Skuespiller skal have for sin Direktørs Avtoritet, 
naar Direktøren hverken er Minister, Over-Censor 
eller hedder Goethe? 

Hvad Pressen angaar, saa siger baade Pub- 
likum og Teaterstyrelsen: «Hvem bryder sig 
om Bladene !» — og ved enhver given Lejlighed 
kappes selve Bladene om at vidne mod hinanden 
ved at fælde stik modsatte Domme over det 
Præsterede. Og nu Publikum I Hvorledes bliver 
ikke denne Stormagt forhaanet baade offenlig af 
d'Hrr. Kritici og privat af d'Hrr. Teaterstyrere. 
Læs blot, hvorledes J. L. Heiberg, vort Lands 

Navnkundigste i begge Egenskaber, karakteriserer 
Publikum! Det er et meget værre Skudsmaal end 
det, Publikum til Gengæld gav ham som Teater- 
direktør — og det er meget bedre motiveret. 

Og trods denne gensidige Forhaanelse staar 
disse tre Overdommere i det ynkeligste Afhængig- 
hedsforhold til hinanden. Da hverken Aviskri- 
tiken eller Tilskuerne i Reglen har Forstand paa 
at skelne mellem en god Rolle og et godt Spil, 
er det oprindelig Teaterdirektøren, der ved 
Rollefordelingen bestemmer Dommen over Skue- 
spillerne. Men naar de Ulykkelige, der har faaet 
det vanskelige Hverv at spille smaa Roller, og 
følgelig bliver kaldt smaa Skuespillere, beklager 
sig over deres Lidenhed, saa siger altid Direk- 
tøren: «Hvad skal jeg gøre! — Saa længe De 
ikke har vundet Publikum og Bladene i de mindre 
Roller, tør jeg ikke stille Dem op i de større !» 
— Og naar der opføres et nyt Stykke, saa tør 
Tilskuerne hverken hysse eller klappe, førend 
Bladene har givet dem Lov til at more eller kede 
sig — og Bladene tør ikke sige, om Stykket 
duer eller ikke, førend Publikum har taget Mod 
til sig og selv fældet den afgørende Dom. «Vi for- 
beholder os senere at levere en udførlig Anmel- 
delse af Stykket* hedder det, og saa venter man, 
til den ofEenlige Mening har udtalt sig i Teatret 

og paa Kafeerne, og saa snakker man den efter 
Munden paa Tryk. 

Se det er den treeenige Avtoritet, af hvilken 
Skuespillerens Lykke er afhængig! Lad os nu 
betragte enhver enkelt af de tre Størrelser fra 
Skuespillerens Synspunkt for at se, om han kan 
være tilfreds med nogen af dem. 

Om Direktøren kan der aldeles ikke være 
Tale. Skuespilleren kan tilgive hele den øvrige 
Verden, at den undervurderer hans Talent, ti den 
har maaske ikke haft Ævne og Lejlighed til at 
bedømme det, men Direktøren skal eæ officio for- 
staa at vurdere Talenterne, og mangler han Lej- 
lighed dertil, saa er det hans egen Skyld. Da 
nu den dramatiske Kunstner, som sagt, selv har 
andre Tanker om sit Talent, end den øvrige Ver- 
den har, og Direktøren hører til denne, saa maa 
han, set fra Skuespillerens Synspunkt, vurdere 
Talenterne urigtig — det er: være uduelig — 
og med en uduelig Direktør kan en Skuespiller 
jo aldrig være tilfreds. 

Aviskritiken bliver af Skuespilleren næsten 
betragtet som en fjendtlig Magt. Paa Teatret 
er man aldeles enig om, at Recensenterne er 
uretfærdige, og man skelner kun mellem dem, 
der er det forsætlig, og dem, der er det ufor- 
sætlig. Naturligvis er denne Beskyldning selv 

uretfærdig — forsætlig eller uforsætlig — men 
til Bestyrkelse for den véd man altid at nævne 
en hel Mængde Navne, der ikke klinger bedre 
end Trop og Ledermann, og som dog vilde have 
figureret under forskellige Blades Kunstanmel- 
delser, hvis den medlidende Anonymitet ikke 
havde holdt sin Finger over dem. Jeg spurgte 
en Gang en ny Kontrollør, om han kendte Teater- 
referenterne, og da han betænkte sig paa Svaret, 
udbrød jeg: «De véd dog vel, hvad en Referent 
er for Noget ?» — «Ja Gud bevares !» svarede 
Manden. «En Referent, det er saadan En, som 
Redaktørerne la'r gaa paa deres Fribillet. » — 
Difinitionen var virkelig udtømmende, ti æstetisk 
Dannelse, Interesse for Kunsten — alt Sligt er 
noget Tilfældigt, som man taknemlig maa paa- 
skønne, hvor det findes, mens Redaktionsbilletten 
alene er det Karakteristiske hos Bladenes 
Kunstdommere; den er et Ufejlbarlighedsbevis 
lydende paa Ihændehaveren, det er alene den, 
der ophøjer hans Meningsytring fra et Privatskøn 
til et Avtoritetsvotum, det er alene den, der giver 
ham lige saa mange tusinde Stemmer, som Bladet 
udsender Eksemplarer. At Skuespillerne slet ikke 
vil gaa ind paa at anerkende disse Dommeres 
Ufejlbarhad, er jo ganske naturligt. Mellem Kunst- 
nere og Recensenter har der været Blod lige 

siden den Gang, da Kunsternes Ophavsmand 
Apollon fiaaede Marsyas, Kritikens Oldefader, og 
jo mere personlig Kunsten er optraadt, jo mere 
personlig har ogsaa Kritiken været, og jo mere 
personligt er følgelig Fjendskabet blevet. Da nu 
den sceniske Kunst er den mest personlige af 
alle, saa er det let begribeligt, at af alle Kunst- 
nere er der ingen, som hader Recensenterne saa 
inderligt som Skuespillerne — det skulde da i alt 
Fald være Skuespillerindemel Den off enlige Kri- 
tik, som for de andre Kunstnere kan være ube- 
hagelig, bliver for dem utaalelig. Lad os f. Eks. 
sætte, at « Jomfruen af Orleans » samtidig er blevet 
fremstillet af en Historiemaler og en Skuespiller- 
inde aldeles paa samme Maade, og at en Recen- 
sent i Kunstens Navn føler sig opfordret til at 
protestere imod: «at den tinge, skønne og uskyl- 
dige Sværmerinde bliver fremstillet som en grim, 
halvgammel og sværlemmet Kokette*, saa kan 
den paagældende Maler kun beklage sig over, at 
hans Arbejde er blevet haardt, maaske smag- 
løst bedømt, men vedkommende Skuespillerinde 
vil tillige se en blodig Fornærmelse mod sin 
Person i denne Dom; hun vil beklage sig over 
« Skældsord* og protestere mod den uhørte Raa- 
hed at gøre hendes Skønhed, hendes Alder, ja 
hendes Lemmer og — horribile dictu — hendes 

Uskyldighed til Genstand for kritisk Undersøgelse 
og Bedømmelse. Recensenten kan længe nok for- 
sikre, at det ikke er ham, men Teaterheltinden 
selv, der har overantvordet sin hele Person til 
Kritiken, i det hun har hengivet den til Materiale 
for Kunsten ; han kan længe nok forsikre, at det 
ikke er hendes Fejl, naar Teaterbestyrelsen 
tildeler hende en Rolle, der fordrer en modsat 
Personlighed hos sin Fremstillerinde, og at det 
følgelig ikke er hende, han har villet sige Ube- 
hageligheder — det hjælper ikke det Mindste! 
Hendes Person er lige fuldt bleven betegnet som 
grim, gammel, sværlemmet og koket, og det er 
ikke alene ubehageligt, men det er utaaleligt. 
Det er allerede haardt nok at maatte udstille 
sine Ynder til offenlig Beundring — dog dertil 
kan Blufærdigheden efterhaanden lade sig over- 
tale! — men ingen Kvinde kan finde sig i, at 
hendes Skrøbeligheder offenlig bliver blottede, 
og det oven i Købet af en Anden; dertil vil 
hun altid være for blufærdig! — Og slige For- 
nærmelser udslynger Journalerne daglig mod Sce- 
nens Personale. Véd man nu, hvorledes det 
smukke Køn plejer at optage den personlige Kri- 
tik — f. Eks. hvorledes Hr. von Flottwel blev 
hadet i tyve Aar, fordi han havde sagt, at hans 
Stuepige var skæv, og hvorledes Grev Essex 

maatte bøde med sit Liv, fordi han havde 3rtret 
noget Ugnende om sin Dronning — saa vil man 
let kunne danne sig et Begreb om de Følelser, 
hvormed Teatrets Damer betragter Recensenterne. 
Vil man vide, hvorledes Herrerne er stemte, saa 
erindre man blot: at Teatrets Helte er ligesaa 
afmsegtige overfor Aviskritiken, som dets Helt- 
inder. Den største Skuespiller kan naar som helst 
blive overfaldet af den mindste Recensent, og 
han har da ikke Andet at gøre end: tie og taale. 
Mens hans Modstander, dækket af Anonymitetens 
Skanse, kan udslynge sine Projektiler i Tusindvis 
ved Hjælp af den Helvedsmaskine, man kalder 
Hurtigpressen, staar han selv vaabenløs midt for 
Lamperækken og frembyder ved hver Bevægelse 
en ny Side af sin Person til Skive for Fjendens 
Skud. Griber han i Forbitrelse Pennen for at 
gengælde Angrebet, saa gør han kun galt værre; 
han overtager Don Quixotes utaknemlige Rolle; 
ti den ondskabsfulde Troldmand er øjeblikkelig 
forsvunden, og Ridderen jager sit Spær i den 
officielle Kritiks uantastelige Vejrmølle. Mine 
ærede Tilhørere vil nu selv kunne sætte sig ind 
i hans Stemning. 

Endelig kommer vi til den tredje og sidste 
Stormagt Tilskuerne, det egenlige Publikum. 
Og hvem er nu dette Publikum, der kaster det 

afgørende Lod i Vægtskaalen og fælder den sidste 
inappellable Dom? Er det et Udvalg af skarp- 
sindige ubestikkelige Dommere med dannet Smag 
og lutrede Grundsætninger? — Gud hjælpe os! 
Det er en tilfældig Forsamling af de forskelligste 
Godtfolk, hvis eneste ubestridelige Berettigelse 
til Dommersædet er købt for nogle Mark i Billet- 
kontoret. Selv den dristigste Fantasi vilde ikke 
kunne opfinde et mere upaalideligt Tribunal end 
dette. Alle de modne og sagkyndige Mænd blandt 
Tilskuerne afholder sig sædvanlig fra enhver lyde- 
lig Bifalds- eller Mishagsytring og overlader Dom- 
mens Fældeise og Fyldbyrdelse til den aller- 
grønneste Ungdom, der i borgerlig Henseende 
endnu staar under Værgemaal. Dersom Publi- 
kum ikke applauderer under Forestillingen, sky- 
der det bagefter Skylden paa Stykket eller Spillet, 
og dog kan det samme Stykke med samme 
Udførelse vinde stormende Bifald den ene Aften 
og gaa lydløst over Scenen den anden — For- 
skellen er blot, at der den ene Aften sidder et 
Par Klakører i Parkettet, og den anden en fyrste- 
lig Person i Hoflogen. Under lige Omstændig- 
heder tror Publikum altid: at den, der har en 
god Rolle spiller bedre end den, der har en 
daarlig — at den, der er smuk, spiller bedre end 

den, der er styg — at den, der bliver mest ap- 

5 

plauderet, er den største Kunstner o. s. fr. Det 
lader sig for et godt Ord bestikke med falsk 
Mønt ; Karakterskuespillerinden rører det ved hy- 
sterisk Sentimalitet, Helten imponerer det ved 
hul Patos, og baade den burleske Komiker og 
den skælmske Elskerinde bringer det i Begejstring 
ved at tilkaste det en Replik, som oprindelig var 
bestemt for de Medspillende. En stolt Afgang 
efter en Monolog, en Trille i Enden paa en Ro- 
mance og en Piruette ovenpaa et Kuplet — 
det er Bestikkelsesmidler, som sjælden eller 
aldrig slaar fejl, og — desværre! — ingen ken- 
der Publikums Skrøbeligheder bedre, end Skue- 
spillerne. 

Jeg stod en Gang oppe bag Scenen og be- 
tragtede Vrangen af Kulisserne, mens man op- 
førte et lille Lystspil, der blev givet af tre Per- 
soner. Elskerinden og den værdige Fader havde 
allerede et Par Gange « taget stormende Applaus », 
Elskeren, der stod ved Siden af mig, havde og- 
saa været inde et Par Gange, men var endnu 
ikke bleven beklappet. «Vi spiller jammerligt i 
Aften* — udbrød han med Et. «Da klapper 
man dog forsvarligt ad Deres Medspillende » — 
indvendte jeg. « Herregud !» — svarede han med 
et bittert Smil — « Endnu er der jo ikke blevet 
applauderet for Spillet! Det er Altsammen Klap 

fra i Aftes. » Jeg kendte den Gang for lidt til 
Teaterlivet til at forstaa ham, og bemærkede 
derfor: at der slet ingen Forestilling havde været 
Aftenen forud. «Nej, det er netop Knuden* — 
mente han — «i Aftes var vor lille Primadonna 
paa Bal, og hun var virkelig henrivende, derfor 
er alle hendes Dansere komne herhen i Aften, og 
hver Gang hun nu skeler ned til dem, siger de 
Tak for sidst med begge Hænder. Vor værdige 
Fader var derimod indbudt til et Ædegilde, hvor 
han morede alle Byens kunstelskende Grosserere 
med gamle Anekdoter og nye Indfald — det er 
endnu ad disse, der bliver klappet! . . . Men det 
er nok paa Tide, at jeg ogsaa faar mig lidt Ap- 
plaus. » Her afbrød han, strammede Vesten ned 
og spankede højtidelig ind paa Scenen. Det var 
en flov Monolog, han havde at holde; tidligere 
var den aldrig bleven applauderet, men denne 
Gang gav han den «paa Klap*, som det hedder. 
Han markerede enhver Overgang med dobbelt 
Styrke, understrøg enhver Pointe med tre Streger 
og udstyrede det Hele paa den fordringsfuldeste 
Maade med Kunstpavser og alle mulige sceniske 
Frimurertegn. Da han endelig kom til den sidste 
og floveste Sætning, traadte han et halvt Skridt 
udenfor Sufflørkassen og et helt udenfor Rollen, 
slog sig for Panden, udstrakte derpaa højre 

Haand mod Publikum, idet han med behørig 
Aplomp, gjorde en halv Vending paa venstre Hæl, 
og forlod saa Scenen med stivknæede heroiske 
Teaterskridt. Ganske rigtig: Hele Huset bragede 
af Klap. «Kan De se!» — sagde han og gned 
Hænderne — c Jeg kender mine Folk. Naar man 
gider være over det og ikke generer sig for at 
være nærgaaende, kan man sagtens faa dem til 
at klappe, og faar man dem først dertil, saa 
bilder de sig bagefter ind, at det var noget Ud- 
mærket, de saa. Leve de brutale Klappere! Det 
er en stor Fejl ved vore Teatre, at vi savner et 
ordinært Klakørkorps. Jeg har to Venner, som 
jævnlig besøger Teatret. Den ene af dem er 
Æstetiker, men hvad kan det hjælpe mig? — 
Han klapper aldrig ad mig, fordi han er min 
Ven», og det er forbandet dumt: mine Uvenner 
generer sig jo slet ikke for at hysse. Den an- 
den er Tømrermester; han forstaar sig aldeles 
ikke paa Æstetik, men han er min Ven, og naar 
han ser mig lave en saadan Afgang som den i 
Aften, saa slaar han Hænderne sammen af Glæde 
derover, og det med en Inderlighed og Over- 
bevisning, der er saa smitsom, at hele Huset maa 
gøre ligesaa. Havde jeg nu spillet rent Spil og 
ikke gjort Kunster, saa havde hverken han eller 
de Andre klappet, og i Morgen vilde Alverden 

have vidst, at jeg ikke havde gjort Lykke — og 
det er det Samme som at have forfejlet Rollen. 
Saadan er Publikum I » 

Ja, mine ærede Tilhørere, saadan er Publikum 
virkelig — og det véd Skuespilleren. Saadan eir 
det Publikum, for hvilket han lever og dør, det 
Publikum, hvis Bifald er hans daglige Brød, hans 
Hæder, Maalet for hans Stræben! 

Naar De nu betænker: hvilken uendelig Ag- 
telse for Kunsten, der udfordres for at holde den 
i Ære lige overfor et saadant Pubhkums Let- 
sindighed, og hvilken opofrende Kærlighed til 
Kunsten, der kræves for at forsone sig med en 
saa utaalelig Mentor, som Aviskritiken og en saa 
despotisk Hersker, som Teaterdirektøren — naar 
De erindrer: hvilken overmenneskelig Karakter- 
styrke der behøves for at bevare sin Naturlighed, 
hvilken selvfornægtende Ydmyghed, der er nød- 
vendig til at bekæmpe Indbildningerne om egen 
Storhed, hvilket bundløst Dyb af Velvillighed 
der maa til for at drukne den idelig opdukkende 
Misundelse, hvilken asketisk Taalmodighed, der 
er fornøden for at bevare sin Tilfredshed under 
de daglige Anfægtelser, som Andres Falskhed, 
Indbildskhed, Avind og Forbitrelse fremkogler — 
saa haaber jeg, at De villig indrømmer Sand- 
heden af min Paastand: 

Det er ikke godt at være Skuespiller. 

De vil indse, at hvad der næsten er uund- 
gaaeligt, er næsten berettiget, eller med andre 
Ord: at der er visse Skødesynder, hvorpaa Teater- 
livet giver et Slags Privilegium. Erkender De 
dette, saa vil De vide at beundre enhver enkelt 
af Talias Præster og Præstinder, der mer eller 
mindre sejrrig har bestaaet de farefulde Prøvelser 
— og saa har jeg opnaaet min Hensigt med at 
vise Dem 

IV. 



Om Tanter. 



Porelæsning for Forældre. 



Ærede Tilhørere! 

Jjjn lille halv Times Opmærksomhed — 8*il 
vous plaii! Det er i Efterslægtens Navn, jeg beder 
Dem om dette Offer, og derfor haaber jeg, at De 
vil bringe det, uagtet jeg ikke ser mig i Stand 
til at byde Dem nogen særdeles lystelig Under- 
holdning, mens De ofrer. «Hvad gør man ikke 
for de kære Børns Skyld I » — siger vi jo stadig, 
naar vi tror at opofre vel meget for de Smaa, 
og jeg kan trøste mine ærede Tilhørere med, at 
jeg i dette Øjeblik er i Færd med at bringe de 
kære Børn et Offer, hvis Størrelse jeg ikke forud 
kan beregne. Det Foredrag, jeg agter at holde 
i de næste 20 — 30 Minuter, vil maaske koste 
mig ikke blot mit gode Navn og Rygte, mens 
jeg lever, men endogsaa mit Eftermæle, naar jeg 
er død, ti «for de kære Børns Skyld » vil jeg 
aabenbare Verden den Fare, hvorfor de ud- 
sættes af — 

Tanterne. 

Aner De ikke, hvad j^ vover derved, saa vil 
jeg bede Dem: en Gang ved Lejlighed tromme 
lidt paa en Bikube. De vil da erfare, at Bi- 
moderen og alle Fædrene derinde finder sig al- 
deles rolig deri, men at der øjeblikkelig styrter 
sig en hel Sværm af Kubens Tanter over den 
Forvovne, som har nærmet sig de kære Æg og 
Unger, og at enhver af dem har et Giftvaaben, 
som de uden Skaansel anvender mod ham — 
selv om det koster deres eget Liv. 

Efter et saadant Forsøg vil De, som jeg haaber, 
vide at skatte mit Mod, men for at De saa ikke 
skal beskylde mig for Overmod, er det bedst, at 
jeg i Tide tager et Forbehold, som vistnok ikke 
kan synes strængt nødvendigt, men som alligevel 
i Betragtning af adskillige Erfaringer ikke kan 
kaldes overflødigt. 

Det stærke Køn, som vi plejer at kalde det 
«det smukke », har som bekendt en saa levende 
og øm Esprit de corps, at det meget ofte er til- 
bøjeligt til at optage Paavisninger af de Fejl, 
hvorved enkelte Damer gør sig til Undtagelser, 
som Fornærmelser mod Damer i Almindelighed. 
Da nu Flertallet af Damer med Kirkebøger og 
Stamtavler kan godtgøre, at de staar i tanteligt 
Slægtforhold til en eller flere yngre Samtidige 
eller i alt Fald meget let vil kunne komme i 

et saadant Forhold til vordende Fremtidige, saa 
vilde det ingenlunde være utænkeligt, at mine 
Udsagn om Tanterne kunne blive misforstaaede 
saaledes, som de gjaldt alle de Damer, der enten 
er eller kan blive Fastre eller Mostre — og mod 
denne Misforstaaelse maa jeg protestere af alle 
Kræfter. 

Lige saa lidt som man i Ordets egenlige For- 
stand kan kaldes Spiller, fordi man har spillet 
Kort, eller kalde sig Sanger, fordi man har 
Stemme og Øre, lige saa lidt bliver man « Tante », 
fordi man har Søskende, der er Fædre eller 
Mødre. Man er først Spiller, naar Spillet bliver 
til Lidenskab, Sanger, naar man har udmærket 
sig ved sin Sang, og Tante, naar man tilsidesætter 
alt Andet for at være det. 

Ligesom man har baade «virkelige Krigs- 
raader» og «andre Krig8raader», der begge kun 
er titulære, da ingen af dem har Adgang til 
Krigsraadet, saaledes har man en Mængde « virke- 
lige Tanter* — kødelige Fastre og Mostre — 
og « andre Tanter* — ældre Damer af fjernere 
Slægtskab eller Svogerskab — der aldrig nogen- 
sinde har praktiseret som Tanter, aldrig sar havt 
mere med Tanteriet at gøre end Krigsraaderne 
med Krigen. Ja ligesom man kan have en «Pige», 
der er gift, og en «Karl», der er Enkemand, saa- 

ledes kan man være « Tante* eæ professo uden 
at være i fjæmeste Slægtskab med med det Barn, 
man gaar og tanter for. Man behøver ikke en 
Gang at høre til Kvindekønnet for at udvikle 
sig til fuldstælidig « Tante ». Flere af de farligste 
Eksemplarer ef Arten har bevislig været Peber- 
svende og følgelig hørt til Han-Tanterne. 

For at være Tante i Ordets strængeste Betyd- 
ning udfordres der 

1, at man ikke selv har Børn, og 

2, at man ikke længere er ung. 

Koner og Enker, der selv har Børn, og Piger, 
der endnu befinder sig i Forelskelsesalderen, er 
kun titulære Tanter, om de endogsaa har tyve 
Broder- og Søsterbørn hver. Aldersgrænsen er i 
Almindelighed fem seks og tredive Aar for ugifte 
Damer. Enker, Koner og Pebersvende tilegner sig 
sjælden Tanternes Særkender, førend de er hen- 
imod de Fyrre. Endelig maa man: 

3, have en medfødt naturlig Begavelse for 
Tantning. 

Der gives som sagt Tusinder af Damer og 
Herrer, der forener begge de første Betingelser 
med Besiddelse af Faster-Moster-Farbroder- eller 
Morbroder- Værdigheder uden nogensinde at paa- 
drage sig Skygge af Tanteri — dog maa det 



Om Tanter. 77 

indrømmes, at de medfødte Anlæg er meget al- 
mindelige. 

Den Regel, at man ikke kan være Moder og 
Tante paa én Gang, kender derimod næsten ikke 
til Undtageler. Dersom f. Eks. en Enke uden 
Børn, adopterer en lille Brodersøn, vil hun, 
uagtet hun efter Stamtavlen vedbliver at være 
Tante baade til ham og alle de øvrige Broder- 
og Søsterbørn fra det Øjeblik, da hun er ind- 
traadt i en Moders Plads, straks ophøre at prak- 
tisere som Tante, saavel for ham som for de 
andre Børn, til hvem hun er Moster eller Faster. 
Ja hun vil endogsaa fra samme Øjeblik være 
udsat for alle de Ulemper af den lille Søns 
« Tanter », som en virkelig Moder kan have at 
befrygte. 

Og de er mange, og de er store — flere og 
større, end nogen Tante aner. 

Skulde jeg med et Ord betegne de egenlige 
Tanter, vilde det blive med Navnet Snyl te- 
forældre — eller naar man fraregner de enkelte 
maskuline Eksemplarer: Snyltemødre. 

Naar man ikke lægger mere deri, end Ordet 
betyder, er denne Betegnelse temmelig klar, og 
den bliver det ikke mindre, fordi Videnskaben i 
den nyere Tid har paavist det forfærdelige Om- 

fang, hvori Snylteme, skjulte for det ubevæbnede 
Øje, anretter deres Ødelæggelser. 

Da Naturen har nedlagt Moderkærligheden i 
enhver normal Kvindesjæl, er det givet, at alle 
Kvinder efter R^len er bestemte til at være 
Mødre, men paa Grund af forkvaklede Samfunds- 
forhold og andre menneskelige Skrøbeligheder er 
det en beklagelig Kendsgerning, at et Utal af 
Kvinder i vor civiliserede Verden maa savne 
Genstande for denne mægtige Følelse. Den saa- 
ledes uanbragte, ledigblevne Moderkærlighed kaster 
sig over andre Mødres Børn, og da Søstres og 
Svigerinders Børn er nærmest for Haanden, op- 
træder den hj^pigst som Tantekærlighed, dog er 
der Intet til Hinder for, at den med selvsamme 
Heftighed kan angribe Børn udenfor Slægten. 
« Blodets Baand» har her meget lidt at betyde. 
Den ægte Tante søger kun et Barn at tante for, 
og det fortanter hun uden Hensyn til Slægtskab 
eller Frændskab. 

Man maa endelig ikke tro, at Tantekærligheden 
er en Søskendekærlighed, der gaar i Arv fra 
Forældre til Børn — langt fra! Jo mere en 
Tante er Tante, jo mindre er hun i Stand til at 
stille sig søsterlig eller kærlig til Forældrene. Er 
kun Tante til Gavns, saa er hun kun Tante, 
og saa gælder der hverken Broderskab eller 

Søsterskab, naar Forældrene kommer i Vejen for 
Tanteskabet. 

Jeg nævnte før eksempelvis det Tilfælde, at 
en kødelig Tante træder i Moders Sted for et 
Barn, og paastod, at hun i saa Fald ophørte at 
være Tante. Denne Paastand skal jeg nærmere 
motivere. Saa snart den uanbragte Moderkærlig- 
hed har faaet en berettiget Anbringelse, ophører 
den at være snyltende, ti man kan jo ikke snylte 
ved sit eget Bord. Tantekærligheden trænger 
sig mellem andre Mødre og deres Børn, men 
med det Samme Barnet bliver Plejemoderens eget, 
ophører det at være en Andens, og dermed bort- 
falder Fristelsen, ti Ingen føler Lyst til at gaa 
i Vejen for sig selv. Adoptivmoderen vil tillige, 
i det hun overtager alle en Moders Forpligtelser 
over for det ene Barn, faa saa fuldstændig An- 
vendelse for sin Kærlighed, at den ikke vil kunne 
overkomme at gaa paa Tanteri andet Steds. 

Her som i andre Kærlighedsforhold er det 
netop Snylteriet, der er det Fordærvelige og 
Utilladelige. Jeg skulde kunne paavise en Mængde 
Ligheder mellem den bekendte Trehed: « Konen, 
Manden og Elskeren* og den tilsvarende: Barnet, 
Moderen og Tanten, hvis jeg vilde anlægge 
Paralleler paa det førstnævnte Personale, men 

det vil j^ tiu ikke, da jeg har forpligtet mig til 
at behandle mit Ænme i Korthed — altsaa: 
jeg holder mig til Forholdet mellem de sidste 
Tre, der meget godt kmide give Stof til en lige 
Haa vidtløftig Literatur som — Forholdet mellem 
Statsmagterne. 

Tantens Kærlighed begynder sjælden at gribe 
om sig i de første Aar, hvori Barnet fordrer de 
størte Opofrelser. Det er først, naar disse be- 
gynder at bære Frugt, først naar den Lille er 
blevet stor nok til at gengælde Kærlighed med 
Kærlighed, at Tanteriet trænger sig frem, og det 
er en Ejendommelighed ved dets Optræden, at 
det altid holder sig tilbage, hvor Barnet har et 
alvorligt Behov, men derimod altid er rede til at 
gaa over alle Grænser, hvor det burde holde sig 
tilbage. 

Mens Tanten ubestridt overlader Moderen 
eller den moderlige Opdragerinde at bære alle 
de Besværligheder, der er forbundne med at 
vise Barnet til Rette, lære det Lydighed, Be- 
skedenhed, Nøjsomhed, Fordragelighed, Flid og 
Taalmodighed, forbeholder hun sig blot at ud- 
virke Fritagelser, gaa i Forbøn, give Medhold, 
yde Ros, opfylde Smaaønsker, bringe Foræringer 
af Pynt, Slikkeri o. s. v. Naar Moderen har 
gjort Alt, hvad der er rimeligt, for den Smaa, 

saa kommer først Turen til Tante. Saa gør 
hun det Urimelige — det er hendes Specialitet, 
ti det paaskønnes mest. Om hendes uberettigede 
Medhold gør Barnet trodsigt og ulydigt, om 
hendes ufortjente Ros gør det indbildsk, om de 
Fritagelser, hun udvirker, giver det Smag for at 
skulke fra besværlige Pligtarbejder, om de 
utidige Ønsker, hun opfylder, gør det fordrings- 
fuldt, om hendes Sukkergodt og Flitterstads op- 
føder Slikvorenhed og Forfængelighed — det er 
ikke Tantes Sag; hun føler kun Trang til at vise 
sig kærlig mod Barnet og vinde dets Kærlighed! 
Gud bevare hende for at anmasse sig nogen Ret 
til at moralisere, irettesætte og straffe! — hun 
véd altfor godt, at den tilhører Moderen, og kan 
give hende nok at bestille de seks Hverdage 
om Ugen! Nej, Tante er beskeden. Hun for- 
beholder sig kun at vise sig om Søndagen og 
ved andre højtidelige Lejligheder, altid som den 
gode Fe — og saa vidt muligt — for at gøre 
smaa Mirakler. 

Den Lilles Unoder og farlige Tilbøjeligheder 
— ogsaa dem, som Tante selv opmuntrer og ud- 
vikler — vedkommer hende aldeles ikke: hun 
er jo hverken Fader, Moder, Lærerinde eller 
Oppasserske for Barnet. Hun har kun med det 
søde lille Væsens Elskværdighed at gøre, og naar 

6 

man ikke har Syn for Andet end Fuldkommen- 
heder og Fortrin, er det utroligt, hvor mange 
man kan opdage. Forældrene, der maa holde 
Øje baade med Børnenes gode og slemme Sider, 
faar sædvanlig saa travlt med de sidste, at de 
ikke opdager Halvdelen af det Vid, den Fromhed 
og de vidunderlige Anlæg, som Tanterne ser hos 
deres smaa Yndlinge. 

Det er saa betegnende for den tantelige Op- 
dragelses-Filosofi , at hver Gang lille Peter 
begaar en Dumhed, forsikrer alle hans Tanter i 
Kor: «Saadan gør alle Børn,» og at hver Gang 
han viser Spor af Klogskab, kappes de om at 
raabe: «Er det nu ikke et mageløst Baml* 
Tillader Forældrene sig at være af en anden 
Mening, saa bliver alle Tanterne oprørte over 
deres Uskønsomhed og fordobler deres Ømhed 
for at bøde paa den Uret, der gøres det stakkels 
Barn. 

Naar lille Peter siger Noget, der er mor- 
somt — eller i Mangel deraf: Noget, som er 
dumt, sært eller uartigt — saa kalder straks 
Tante Mine paa Tante Bine for at fortælle 
hende det mageløse Indfald, som Barnet har 
haft, og alle de Fremmede, der i Dagens Løb 
kommer inden for Døren, faar derpaa den ene 
efter den anden en tostemmig Beretning om det 

vidunderlige Indfald. Beundrer de da pligtskyldig 
hans Vittighed, saa skiftes begge Tanterne til at 
fortælle alt det Vittige, som lille Peter har 
sagt i det sidste Fjerdingaar, og glemmer de 
Noget, saa kommer lille Peter dem selv til 
Hjælp og siger: «Ja, men Tante I Kan Du huske, 
hvad jeg sagde om Onkels Næse?» — og saa 
fortæller han det selv, og faar et Kys af hver 
Tante for sin Næsvished. 

Og naar lille Peter er i Besøg hos Tante 
Tine og ser paa Billeder i en illustreret Bog, 
saa kan Mama, der tilfældigvis har en hos Damer 
ikke ganske almindelig Agtelse for Bøger, ikke 
lide, at han hjælper paa Staalstikkene med en 
Rødkritspen, og derfor tager hun Bogen fra ham. 
Men naar lille Peter faar Taarer i Øjnene 
over denne Vilkaarlighed, saa giver Tante ham 
Bogen igen og siger: «Mal Du kun, min Dreng. 
Jeg giver Dig Lov dertil, for Bogen er min.» 
At Drengen ikke er hendes, kommer slet ikke 
i Betragtning ! Og da han forleden under et An- 
fald af daarligt Lune havde halshugget alle sine 
tapre Tinsoldater og i den Anledning faaet Dada 
af Fa' er, saa fandt Tante Tine, at «det var 
ogsaa Noget at mishandle Barnet for» — og til 
Trøst og Opmuntring hviskede hun ham i Øret, 

at nu skulde hun købe ham to Æsker meget 

6* 

smukkere Soldater. De skulde blive staaende 
hjemme hos hende, og dér skulde Ingen forbyde 
ham at gøre med dem, hvad der morede ham 
bedst. 

Og naar han kommer hen til Tante Fine, 
der lever for sin Svagelighed — saa skal vi høre, 
hvor højt Tantekærligheden overgaar al fader- 
og moderlig Omhu! Saa holdes der Synsforret- 
ning og Forhør over hans Helbredstilstand. Det 
forekommer hende, at hans Kinder er saa usæd- 
vanlig røde, og hans Øjne saa matte, og hans 
Hænder saa kolde, og at han slet ikke ser rask 
ud. Han har været ude i Aftes — ja, der har 
vi det! Det er jo dog uforsvarligt at lade et 
saadant svageligt Barn komme ud i Aftenluften! 
Der er ikke Spørgsmaal om, at han har For- 
kølelsesfeber! Hans Puls slaar jo meget hurtigere 
end Tantes — og saa lader Forældrene ham 
endda ligge i et koldt Værelse om Natten. Og 
Tungen — ja, ganske rigtig! Se bare, hvordan 
den ser ud! Det er Følgen af at lade et Barn, 
der gaar med Feber i Kroppen, spise Kærne- 
mælksvælling! Man skulde næsten tro, at de 
vilde forgive den lille Stakkel — og saa frem- 
deles! Tante Fine er en højst ærværdig ældre 
svagelig Frøken, og hun mener lille Peter det 
saa inderlig godt, men jo mere hun tager sig 

af ham, jo mere kommer ogsaa han til at ligne 
en ældre svagelig Frøken. Han har allerede lært 
at føle sig selv paa Pulsen, at undersøge sin 
Tunge i Spejlet og at vrage en hel Mængde 
Retter, som han «ikke kan taale». Efter Tantes 
Eksempel gaar han med Filtsaaler i Støvlerne, 
Muffediser om Haandledet og Bomuld i Ørene 
— ja han har endogsaa spurgt sin Moder, om 
det ikke var bedst, at han laa med Nathue. 
Faderen siger rigtignok, at han aldrig har fejlet 
noget, men han har ikke Begreb om, hvor svag 
lille Peter er — det har Tante Fine selv sagt, 
og lille Peter har flere end én Gang følt sig 
stødt over, at Forældrene brød sig saa lidt om 
hans interessante Svageligheder. 

Lille Peters allerfarligste Tante er dog Tante 
Kasper. Han er nemlig Krigskancellisekretær, 
Pensionist og en Smule Kapitalist og har ikke 
Andet at bestille end at fungere som Han-Tante. 
Medens Faderen passer sine Forretninger og 
Moderen sin Husholdning, tager han sig af Dren- 
gen, og det saa det har Skik: han har omtrent 
bemægtiget sig hele hans Fritid og alle hans 
Lyster og Interesser. Tante Kasper har lige 
fra sin Ungdom haft saa megen Formue, at haii 
godt kunde have skaffet en Familie et tarveligt 
Udkomme; men han har altid selv stillet de 

størst mulige Fordringer til Livet og aldrig været 
tilbøjelig til at negte sig Noget, følgelig har han 
heller ikke indladt sig paa de Forpligtelser og 
Indskrænkninger, som han havde maattet under- 
kaste sig for at forsørge Kone og Børn. Nu er 
han imidlertid blevet saa gammel, at han har 
tabt Smagen for de Livsnydelser, som han, mens 
han havde Valget, foretrak for Familielivet, og 
nu er det for silde at forsøge sin Lykke som 
Ægtemand og Fader — det føler han, men sam- 
tidig dermed er han nødt til ogsaa at føle Trykket 
af den Ensomhed, der uundgaaelig bliver tilbage 
hos Pebersvenden, naar Ungkarlelivets Adspre- 
delser vender ham Ryggen. Jo mindre han nu 
føler sig i Stand til selv at optræde som den 
eneprivilegerede, handlende og nydende Hoved- 
person i sin Kreds, jo større Trang føler han til 
at give sig ud i en ny Udgave, at lave sit Liv 
om paa anden Haand i en yngre Kasper. Fæste 
en Husholderske og skænke et forældreløst Barn 
et Hjem og en Fader vilde vel nok være det 
smukkeste Middel dertil, men det vilde medføre 
saa megen Ulejlighed, som han kan undgaa ved 
at kaste sin Kærlighed paa et Barn, der har 
Forældre til at bære alle Forpligtelserne. Det 
har nu lille Peter, og derfor er han bleven 
udkaaret til Arving ikke alene af hans Formue, 

men ogsaa af hans Erfaringer, hans Tilbøjelig- 
heder, hans Fordringer og hans Egenheder: lille 
Peter skal foreløbig være en Miniaturudgave af 
ham. Den Gamle har, som sagt, aldrig negtet 
sig selv Noget, følgelig kan han heller ikke 
indse, hvorfor hans nye lille Jeg skal vise nogen 
Selvfornegtelse. Han har selv hævdet sine Sær- 
heder og Uvaner overfor hele Verden, hvorfor 
skulde nu ikke hans Fortsættelse have Lov til 
at fortsætte dem? Han er i den Grad gaaet op 
i sin lille Konsekvens, at han aldeles overser, at 
lille Peter er et Barn og ikke nogen pensio- 
neret Sekretær. Ligesom han altid har betragtet 
sig selv som en Undtagelse fra « andre Sekretærer*, 
saaledes skal Drengen ogsaa vænnes til at være 
en Undtagelse fra andi-e Børn, og derfor tager 
Tante Kasper ikke i Betænkning at fortælle 
ham Historier og indprente ham Anskuelser, der 
endogsaa kun egner sig for Undtagelser af ældre 
Herrer og Pensionister. Tante har selv i sin 
Ungdom været en trodsig Knægt, nu har han 
ikke mere Lejlighed til at vise nogen direkte 
Trods, da Ingen har Noget at sige over ham, 
men gennem sit andet Jeg fortsætter han sin 
Trods mod Alt, hvad der forbydes eller negtes 
Drengen. Faderen behøver blot at sige om 
Noget, som Sønnen ønsker sig: «Det er for dyrt! 

Det passer ikke for Dig! eller: Hvad skulde 
Du med det?» — saa køber Tante Kasper det 
straks til Barnet. Hver Gang den Lille beklager 
sig over en formentlig Fornærmelse eller Tilside- 
sættelse, tager »Tante Kasper straks Parti for 
ham, det er jo selve den gamle Hantante, der er 
blevet fornærmet i sin Fortsættelse! Og For- 
ældrene kan aldeles ikke hamle op med ham, 
han overbyder dem ved enhver Lejlighed. De 
har kun Villie til at give Drengen Medhold, naar 
han har Ret — Tante sætter særlig Pris paa at 
være alene paa hans Side, naar han har Uret. 
De har kun Ævne til at føje deres Søn, naar 
han ønsker noget Nyttigt og Rimeligt — Tante 
anvender hele sin Ævne paa at skaffe ham det 
Unyttige og Urimelige, der naturligvis altid er 
Genstand for de varmeste Ønsker. Hvad Under 
da, at lille Peter mere og mere vender sig fra 
Forældrene og klynger sig fast til sit Forbillede 
— hvad Under, at han Dag for Dag kommer til 
at ligne ham og de andre Tanter mere og merel 
Jeg haaber, at disse tre fire Billeder fra Tante- 
Galleriet vil være saa illustrerende, at mine ærede 
Tilhørere ikke behøver nogen yderhgere Forklaring 
over Tanternes Indvirkning og Virkemaade, og jeg 
overlader derfor til Enhver af eget Bekendtskab 
at fuldstændiggøre Samlingen. 

Et Resultat af mine Iagttagelser af Tanternes 
Væren og Virken turde jeg dog maaske endnu 
anføre som mindre bekendt for det større Publikum. 

De kender Alle det gamle Sagn om, hvor- 
ledes de Underjordiske i Nattens Mørke, mens 
Forældrene sov, stjal deres Børn og lagde smaa 
visne, vantrevne Skiftinger i Vuggen. — Taler 
ikke Sandsynligheden for, at denne Beskyldning 
mod de stakkels Højfolk er opfundet og udspredt 
af Tanterne for at skjule deres egne Misgjernin- 
ger? Er De ikke enig med mig om, at hvis 
lille Peters Forældre efterhaanden opdager, at 
deres vakre lille Søn er blevet til en vissen, van- 
treven Skifting, der er lige saa gammel, lige saa 
sær og lige saa tilovers i Verden som alle hans 
Tanter tilsammen, saa er Fejlen ikke den, at 
de gode Forældre har forsømt at lægge Staal i 
Vuggen mod Vætterne, men at de ikke tilstrækkelig 
har staalsat sig imod Tanterne. 

Jeg har nu talt og lettet mit Hjerte, talt ikke 
for min Fornøjelse, men for at gøre min Skyl- 
dighed, og talt uden alle personlige Hensyn, ti 
jeg har Intet udestaaende med Tanterne. Tvert- 
imod: jeg føler oprigtig Deltagelse for den ulykke- 
lige Kærlighed, der gør dem fa3*lige for den op- 
voksende Slægt, og det, der har drevet mig til 
at tale, er udelukkende den endnu større Del- 

tagelse, jeg nærer for deres Nevøer og Niecer, 
de haabfulde smaa Væsener, som jeg saa gerne 
vilde se frelste fra at arve Tantekærligheden og 
Tanteværdigheden — eller med ét Ord : at blive 
fortantede. 

Hvis Nogen skulde nære Tvivl om min Op- 
rigtighed, naar jeg forsikrer, at jeg holder Tan- 
terne meget, meget mere til Gode, end de holder 
mig, vil jeg blot bede ham oplæse denne Fore- 
læsning for sit Huses Tanter. . . . 

Saa skal han høre! 



V. 



De fire Temperamenter. 



Forelæsning for — Hvemsomhelst. 



Mine Herrer! 

.Ajlerede i Menneskeslægtens første Barndom 
gjorde et godt Hoved den Opdagelse, at der var 
For og Bag, Højre og Venstre paa alle Hoveder. 
Dette firkantede Resultat førte til utallige lig- 
nende, saasom: at Verden havde fire Hjørner, 
Kloden fire Elementer, Aaret fire Aarstider, Staten 
fire Stænder, Menneskene fire Temperamenter 
o. s. V. o. s. V. Herved blev man staaende en Tid; 
men efterhaanden som Menneskene udviklede sig, 
blev deres Hoveder mere og mere flersidige, 
og denne Flersidighed gjorde sig gældende over- 
alt paa Firsidighedens Bekostning. De fire Ele- 
menter blev opløste i nogle og tresindstyve 
Grundstoffer, og i Stedet for fire Streger fik 
Kompasset to og tredive. Man opdage Lande 
— f. Eks. Danmark — hvor der hverken var 
Sommer eller Vinter, og de fire Aarstider blev 
derfor udtrykkede i tolv Maaneder. Heller ikke* 
StandsdeUngen kunde bestaa. Adelen søgte Præste- 

kald og drev borgerlig Næring, Gejstligheden 
blev mere og mere verdslig, Borgerne købte ade- 
lige Titler og Bønderne adelige Godser — kort: 
Stænderne løb i Et overalt, selv hos vore gode 
Venner og Naboer Svenskerne, der tiUigemed 
Hinduerne til det Yderste vedligeholdt de fire 
Kaster til Advarsel og Skræk for andre Nationer. 
Af alle de gamle FirdeHnger har vi nu kun 
Læren om de fire Temperamenter tilbage, og det 
er denne, jeg her agter at foredrage mine ærede 
Tilhørere i kort Udtog. 

Temperamenterne eller Sindsbeskaffenhederne 
er fire: det sangvinske, det koleriske, det melan- 
kolske og det flegmatiske. Vistnok gives der 
Nogle, som paastaar, at Temperamenternes Antal 
beløber sig til cirka otte hundrede Millioner; 
men dette benægter jeg paa det Bestemteste, 
indtil man forelægger mig en Specifikation over 
dem alle. Imidlertid vil jeg dog af særlig 
Forekonmienhed mod anderledes Menende ind- 
rømme, at man lige saa sjelden finder Tempera- 
menterne som Grundstofferne ublandede, ja — 
at de fleste Menneskers individuelle Temperament 
er en Blanding af alle de fire ovennævnte. At 
forklare mine ærede Tilhørere Oprindelsen til de 
forskellige Temperamenter skal jeg ikke indlade 
mig paa. Et Forsøg i denne Retning vilde give 

mit Foredrag samme Længde og Brede som en 
ordinær politisk Tale, og — hvad der var det 
værste — det vilde sandsynligvis endda gaa mig, 
som det er gaaet saa mangen en æret Taler: 
naar det timelange Foredrag var endt, vilde de 
af Tilhørerne, der endnu befandt sig i vaagen 
Tilstand, akkurat være ligesaa kloge, som da det 
begyndte; ti uagtet de Lærde har søgt efter Aar- 
sagen til Temperamenternes Forskellighed baade 
her og der — baade i Planeternes Stillinger og 
i Blodets Atomer — er de endnu ikke blevne 
enige om at finde den nogetsteds. Vi vil der- 
for holde os til det Bekendte: Teperamenternes 
Virkninger, deres ydre Kendetegn. 

Sangvinikeren er Øjeblikkets Barn. For 
ham eksisterer der kun én Tid — det er Nu- 
tiden. Fortiden har han glemt, og Fremtiden 
kan han tænke paa, naar den kommer — «Der 
er længe til siden, » siger han. Han har efter 
alle hans Venners Forsikring et godt Hjerte; 
man kan foreslaa ham, hvad man vil: han gaar 
ind paa Alt — ifndtagen at læse Matematik. 
Dersom Dyd og Last er Vaner, da er han hver- 
ken dydig eller lastefuld, ti hverken hans Liden- 
skaber eller hans Grundsætninger regerer over 
fjorten Dage ad Gangen. Han er ustadig i Alt 
undtagen i Kærlighed; ti han er bestandig for- 

elsket, og det er kun Genstanden for hans Kær- 
lighed, der idelig veksler. Sine Løfter holder 
han samvittighedsfuldt, saafremt han ikke glem- 
mer dem eller har Ulejlighed af at opfylde dem. 
De Foretagender, han begjmder, er utallige; de, 
han fuldfører, er derimod snart talte. Han tæller 
aldrig sine Penge og véd aldrig, hvad Klokken 
er, han synger alle nye Viser, men kan aldrig 
mere af Teksten end de to første Linier; han 
er altid begejstret og altid i Gæld. Fortæller 
han en Historie, da lægger han hellere til, end 
tager fra; efter hans Ordbog hedder «ret smukt >: 
« guddommeligt », og i Stedet for «en Tidlang* 
siger han altid «en Evighed*. Han interesserer 
sig baade for Hemmeligheder og Cigarer; men 
saasnart han kommer til at tale med en Ven, er 
det ham lige umuligt at tie med sin Hemmelighed 
og at holde Ild i sin Cigar. Da det sangvinske 
Temperament er det lykkeligste af alle, bekender 
de Fleste sig dertil. Til Sangvinikerne henregner 
saaledes en berømt tysk Fysiolog: næsten alle Børn 
og de fleste unge Piger, alle Malere, Digtere, 
Musikere og Skuespillere — kort hele Kunstner- 
personalet — alle Probenreutere, Barberer, Mar- 
kører og Lakajer; endvidere en Mængde Aber; 
samtlige Hunde, med Undtagelse af Mopsen, der er 
melankolsk, og Grævlingehunden, der er kolerisk; 

fremdeles Egernet, Græshoppen, Sang- og Sommer- 
fuglene o. s. V. 

Kolerikeren kendes ufejlbarlig fra alle Andre 
paa to store Knuder over Ørerne. Han har 
som oftest dybtliggende Øjne, fremstaaende Kind- 
ben, stridt Haar og buskede Øjenbryn — i Al- 
mindelighed ogsaa stift Halsbind og opstaaende 
Fadermordere. Han er en født Aristokrat; naar 
han optræder som Frihedsven, er det altid mod 
sine Overmænd; dog respekterer han ogsaa den 
frie Villie hos sine Undergivne, saalænge den 
ikke strider mod hans egen, ti den skal sættes 
igjennem — det koste, hvad det vil! Kolerikeren 
har meget til fælles med en Dampvogn: han 
gaar foran som den, har Hast som den, river 
Mængden med sig som den, spruder Røg og 
Gnister som den, kan explodere som den og 
gaar den lige Vej som den; men en Gang kom- 
men ud af Sporet, gaar han ogsaa Pokker i Vold 
som den. Han taaler ikke Modsigelser og lader 
sig aldrig tyrannisere af Andre end sin Kone 
eller Husholderske. Han holder sit Ord som en 
spansk Grande og hævder sin Værdighed som et 
Medlem af Rangforordningens 9de Klasse Nr. 13. 
Han giver heller for meget end for lidt, saavel 
af Penge som af Prygl. Han hader Tevand og 
Tevandskonversation, drikker tørre Snapse, skraar 

7 

Tobak, bander og gaar paa Jagt. Hans Fore- 
drag er sædvanlig højrøstet; er han musikalsk, 
saa S3niger han Bas og behandler sit Fortepiano 
som Smeden sin Ambolt; Janitscharmusik fore- 
trækker han ubetinget for Ruladesang. Til Kole- 
rikerne henregnes alle Tyrker, Spaniere og Korsi- 
kanere, alle Stridshelte saavel i Statens Tjeneste 
som i Skovene og paa Landevejen, alle Læger 
og Skarprettere, Syge vogtere og Fangefogder, 
Journalister og Politibetjente, samtlige Rovdyr 
lige fra Løven til Pindsvinet; sluttelig d'Hrr. 
Vædere, Gedebukke, Kalkunhaner, Viber, Hvepser 
og Hajfiske — o. s. v. 

Melankolikeren kender man i lang Af- 
stand paa hans langsomme Gang og bøjede Nakke. 
Kommer han nærmere, opdager man som oftest 
en Næse, hvis Størrelse betydelig overskrider 
den reglementerede. Hans Mine er ligeledes 
paafaldende; man skulde næsten tro, at han 
altid havde Tandpine. Han er folkesky og til- 
bageholdende; han vender hver Skilling i Haan- 
den, førend han giver den ud, og hvert Ord i Mun- 
den, førend han udtaler det. Mistænksom er han 
over al Beskrivelse; naar Nogen ler, tror han, 
at det er ad ham ; man skal ikke let kunne sige 
Noget, som han ikke véd at «tage til sig» som 
en Stikpille. Han vil tænke sig til Bunds i Alt 

og har en farlig Tilbøjelighed til at gruble over 
Hegels Filosofi, Johannes's Aabenbaring og Op- 
findelsen af Perpetuum mobile. Han er yderst 
forsigtig; naar han gaar i Byen, trykker han sig 
tæt ind til Husene, for at ikke en Tagsten skal 
falde ham ned i Hovedet, og naar han om Af- 
tenen er gaaet til Sengs, staar han tre Gange op 
for at se, om han virkelig har lukket Døren. 
Har han Penge, saa drømmer han hver Nat, at 
man bestjæler ham, og har han en Kone, tror 
han, at enhver Forbigaaende er hendes hemme- 
lige Elsker. I Fjendskab er han uforsonlig, og 
i Venskab er han trofast; men hans Ven maa 
behandle ham saa forsigtig som et raaddent Æg, 
hvis han ikke bestandig skal føle sig fornærmet 
og tilsidesat. Han er vankelmodig i at fatte 
Beslutninger, men halsstarrig i at udføre dem. 
Han holder ikke af Solskin, afskyr Dans og 
hader Kobbersmede, bruger Snus, spiser Medicin 
som dagligt Brød og tror paa Anelser — somme- 
tider endogsaa paa Spøgelser og Homøopati. Med 
faa Undtagelser hører alle virkelige og opdigtede 
Komanhelte til Melankolikerne ; item gamle Jom- 
fruer i Almindelighed og Guvernanter i Særdeles- 
hed, item alle Skakspillere, gamle Studenter, af- 
skedigede Reserve-Officerer, alle miskendte Genier, 
Flertallet af de saakaldte Levebrødsmænd , især 

Skolelærerne — for saa vidt, som de ikke tillige 
er Lovgivere. Afgjorte Melankolikere er endvidere 
Grævlingen, Murmeldyret, Muldvarpen, Flager- 
musen, Uglen og Faarekyllingen o. s. v. 

Flegmatikeren er næsten altid ved godt 
Huld. Der er noget vist afrundet ved hele hans 
Personlighed. Hans Mave danner en Cirkel, hans 
Ansigt og Øjne ligeledes, hans Tankegang lige- 
ledes. Mens den kantede Koleriker bestandig 
støder og bliver stødt, i det han svømmer imod 
Strømmen, glider den trinde Flegmatiker rolig 
ned ad den. Hans Fedme holder ham oppe. 
I Staten er han en af de « bedste Borgere*. H^n 
er hverken revolutionær eller reaktionær; ti baade 
Fremgang og Tilbagegang fordrer Bevægelse, og 
da han slet ikke er Ven af Bevægelser, er han 
strengt konservativ. Nødsages han til at gaa, 
saa slentrer han; staar han stille, læner han 
sig altid til Noget, og sidder han, saa lægger 
han enten Armene i Skødet eller paa Bordet. 
Lidenskaber kender han kun af Navn, og svær- 
mer han for Noget, er det sædvanligt for at 
fiske, sove til Middag og drikke bajersk 01. Da 
han er en afgjort Fjende af Krigen, bliver han 
sjelden mistænkt for at have opfundet Krudtet; 
derimod skal det være aldeles vist, at han har 
opfundet de polstrede Lænestole, indrettet Kakkel- 

ovnskrogene og bragt de store Merskumspiber i 
Mode. Blandt Flegmatikerne vil man finde en 
stor Mængde Spekhøkere, Øltappere, Lysestøbere, 
gamle Præster og Hollændere, samt Størstedelen 
af den saa meget omtalte Hr. Sørensens Fa- 
milie — endvidere: samtlige hornede og lang- 
ørede Husd3rr, Skildpadden, Stokfisken, Sneglen, 
den lyksalige Østers og alle øvrige Skaldyr. 

Disse faa Karaktertræk, som jeg nu har 
den Ære at fremføre — dels efter berømte 
Fysiognomers og Fysiologers Optegnelser, dels 
efter egne Observationer — vil, som jeg haaber, 
være tilstrækkelige til at give mine gunstige Til- 
hørere et klart Begreb om de fire Temperamen- 
ter, og har man først dette, vil man let kunne 
sortere Menneskene. Man behøver kun fra sit 
Vindue at betragte de Forbigaaende: De, der 
snart løber og snart staar stille, er Sangvinikere. 
De, der trampe afsted med korte afmaalte Skridt, 
er Kolerikere. De, der lister sig frem, er Me- 
lankolikere, og de, der slæber Benene efter sig. 
Flegmatikere. Ligesaa let vil man genkende de 
fire Temperamenter til Hest. Sangvinikeren 
rider altid i Galop, det vil sige Jagtgalop, eller 
som man kalder det paa Landet: Degnegalop. 
At Hesten slaar falsk an, generer ham aldrig: 
«Bare det gaarl» Kolerikeren rider derimod sæd- 

vanlig i stødt Trav; er han særdeles oprømt: i 
kort sluttet Galop, og naar han bliver vred: i 
Karriere. Melankolikeren lader sin Rosinante 
bevæge sig jævnt i Skridt, kun ved højtidelige 
Lejligheder i Lunte — og Flegmatikeren rider . . . 
Nej det er sandt! — Han rider slet ikke. Han 
kører kun, og det i en saa magelig og lavbenet 
Vogn som muligt. 

Hos Damerne er det mmdre let at skelne 
mellem Temperamenterne, da de i Reglen hos dena 
er meget blandede. Vil man bestemme dem meget 
nøje, bliver Forholdet, der skifter med Alder og 
Vilkaar, omtrent følgende: Som Børn er de sang- 
vinsk-flegmatiske, som unge Piger sangvinsk-sang- 
vinske, som Koner sangvinsk-koleriske, som Enker 
sangvinsk-melankolske, og som ældre Jomfruer 
sangvinsk - melankolsk koleriske. Et ublandet 
Temperament røber sig øjeblikkelig — især ved 
Modtagelsen af et Frieri. Er den unge Dame 
sangvinsk, svarer hun: — « Hvorfor ikke I » — 
er hun melankolsk, beder hun om Betænknings- 
tid — er hun flegmatisk, henviser hun Frieren 
til Papa — og er hun kolerisk, giver hun ham 
en Kurv eller falder ham om Halsen. 

Ved fortsatte Iagttagelser vil man ikke alene 
kunne opdage Temperamentsforskellen hos de to-, 
fire- og seksf ødede Dyr, men ogsaa genkende 

den hos alle andre, saavel organiske som uorga- 
niske Skabninger. Man vil se, at den svajende 
Poppel med de evigraslende Blade er sangvinsk, 
at den knudrede, vredne Eg er kolerisk, Taare- 
pilen og Granen melankolske, og den klodsede, 
tykhovede Pil flegmatisk. Endogsaa hos Køkken- 
urterne vil man opdage Temperamenter. Kan 
f. Eks. Selleriknoppen være andet end Koleriker, 
og er det muilgt at tænke sig noget mere Fleg- 
matisk end en Agurk? — Jeg havde nær sagt: 
Er det muligt at tage Nogenting i Haanden uden 
at se, under hvilket Temperament det sorterer? 
— Spanskrøret er sangvinsk, Zigenhaineren ko- 
lerisk. Bambusstokken flegmatisk, og Paraplyen 
er jo en født Melankoliker. 

Nu ønsker De maaske at se en praktisk An- 
vendelse af mine teoretiske Iagttagelser? — Velan 1 
Jeg skal straks have den Ære at vise mig som 
Praktiker ved at udpege en Repræsentant for 
hvert af de fire Temperamenter blandt mine 
ærede Tilhørere, eller rettere sagt: blandt dem, 
der ikke har været Tilhørere. Under hele mit 
Foredrag har jeg bemærket en Herre, der uaf- 
ladelig har hvisket til Højre, til Venstre, fremad 
og bagud — det var naturligvis en Sangviniker. 
Da jeg tilfældigvis koni til at nævne Ordet 
« Skarpretter », saa jeg en Anden pludselig rejse 

sig og forlade Salen med et knusende Blik til 
Katederet — han var aabenbart en Koleriker. 
Lidt efter lidt begyndte en Tredie skiftevis at 
betragte de lukkede Vinduer, den talrige For- 
samHng og Deres ærbødige Tjener; hans ængst- 
lige Miner røbede tydeligt, at han nærede en 
hypokondrisk Angst for Luftens Varme og Fore- 
dragets Længde, — han listede sig sagte bort, 
og jeg behøver vel ikke at forfælle Dem : det var 
en Melankoliker. Nu gælder det altsaa blot at 

finde en Flegmatiker 1 Han er funden! — 

Men her afbryder jeg ; ti jeg vilde nødig forstyrre 
den søde Slummer, hvori mit interessante Fore- 
drag allerede for længe siden har inddysset ham. 

Kvindens Emancipation. 

Koncept til en Forelæsning, 
bestemt til at holdes af en Dame. 



Ærede Tilhørerinder 1 

JUet saakaldte stærke Køn — « Herrernes, 
som de saa gerne vilde hedde — har mellem en 
Mængde andre udelukkende Privilegier ogsaa til- 
taget sig et Slags Eneret til at holde Foredrag. 
Den har vundet Hævd af Mangel paa Konkur- 
rence, men lige som de fleste andre af deres selv- 
tagne Forrettigheder gælder den naturligvis ikke 
længere, end til vi — det endnu stærkere Køn 
— gør vor Ret gældende. Og hvorfor skulde vi 
ikke gøre det? 

Dog vel aldrig af Respekt for deres større 
Begavelse som Talere? — Mindst af Alt I Hvis 
nogen Datne virkelig endnu skulde tro paa denne 
Fabel, s£^a behøver hun blot at høre efter et Par 
af de Skaaltaler, der holdes ved Middagsgilderne, 
eller hvis det ikke hjælper, at læse et Numer af 
vor Rigsdagstidende. Det vil være nok til at 
forjage ethvert Spor af den Overtro i den Retning. 
Spørg blot de Studerende om de Forelæsninger, 
Professorerne holder ved Universitetet, saa skal 

De høre, hvor man keder sig over dem I Og spørg 
derpaa en Professor om de Forelæsninger, Fru 
Professorinden holder i Hjemmet? Dem vil han 
kun omtale med den dybeste Respekt. Og i den 
opbyggelige Veltalenhed er Forholdet ganske det 
samme: af alle de Postiller, som gejstlige Talere 
har udgivet i vor Tid, er der ikke én, der har 
vundet halvt saa stor Udbredelse som Talerinden 
Mistres Caudles Aftensangsprædikener. Nej 
mine Damer I Herrernes Retorik skal ikke imponere 
os. Lad dem kun prale af de knusende Filippi- 
ka'er og det tordnende ^Quousque tandemy^l — 
Jeg spørger ganske rolig enhver af Pralerne: 
«Har De nogensinde hørt en vred Svigermoder 
holde Tale?» Har han det, saa tier han øje- 
blikkelig. Han indrømmer i Stilhed, at der mel- 
lem. Alverdens Mænd kun har været en eneste 
Demostenes og en eneste Cicero, mens Ingen aner 
Tallet paa de Kvinder, der vilde have kunnet 
bringe begge de veltalende Herrer til at fdrstumme. 
Ja Mindet om, hvad han har hørt, vil slaa ham 
saa fuldstændigt, at han aldrig mere vil forundre 
sig, naar en Dame bestiger Talerstolen, saaledes 
som jeg har gjort i dette Øjeblik. 

Derfor — til Sagen! 

Det er nu allerede mange Aar siden Novellen 
« Klara Rafael » udkom og Kvinde-Emancipationens 

Morgenrøde kastede sit Purpurskær over vort 
halvt slumrende Fødeland. Hvilken Opvaagnen, 
hvilken Opvækkelse, hvilken Opstand blev der 
ikke i den Anledning. AUarmtrommen gik, 
Stormklokken ringede, alle literære Natvægtere 
og Vaagekoner raabte «BrandI«, ti blændede af 
det nye Lys troede de, at hele Samfundsbyg- 
ningen stod i Flammer. Selv de mest invalide 
Medlemmer af vort æstetiske Brandkorps kom 
paa Benene, og fra alle Kanter udstrømmede der 
en Syndflod af Blæk og Tevand for at slukke 
det straalende Meteor Ak, Klara var kommen 
for tidligt til Verden ! Filister-Nathuernes Mang- 
foldighed formørkede den opgaaende Sol, og Fi- 
listerindernes Ramaskrig var nær ved at frem- 
kalde et Jordskælv. Den djærve Tanke, der var 
fløjet til Vejrs som en Ørn, faldt til Jorden som 
en . . . Gæsling, og af hele den 30 Bind stærke 
Klara-Literatur fandt kun et Par Smaapjecer den 
lige Vej fra Boghandelen til Publikum; Resten 
maatte vandre ud i Verden ad samme Omvej, 
som de unge Digteres « lyriske Forsøg* plejer at 
tage — det vil sige: de gik lispundevis til Urte- 
boden og enkeltvis over Disken. 

«Saaledes endte den første puniske Krig», 
men den maa vi kun betragte som et Forspil til 
de kommende Dages Sejre, der uundgaaelig vil 

føre til Kartagos Ødelæggelse eller for at nævne 
Ordet ved dets rette Navn : til Afskaffelsen af de 
Svageres tilsynelande Overmagt. 

Ordet « Emancipation » er 30 vor Tidsalders 
Løsen, og Fremtiden tilhører derfor de « Under- 
kuede*. For et Par Menneskealdere siden stod 
Jødernes og endnu for faa Aar siden Negernes 
Emancipation paa Dagsordenen. Hvor vidt har 
man ikke drevet begge disse Bestræbelser I Spørg 
i vore Dage efter Stormagternes Overmagter, og 
Enhver vil svare: Det er Kapitalen og Pressen. 
— Spørg videre: Hvem repræsenterer disse to 
Overmagter? — saa svarer man: Det gør de nys 
Emanciperede. For Pengemagten raader de is- 
raelistiske Baroner, for Pressemagten d'Hrr. « Ne- 
gere*. Nu er det os, der staar for Turen. 
Hvorfor skulde vi ikke om kort Tid udgøre 
Verdens tredje — ja hvorfor ikke dens eneste 
Overmagt? Hvem er vore Modstandere? Mæn- 
dene kan det ikke være. De har i Aartusinder 
privat anerkjendt ikke blot vore Menneske- 
rettigheder, men endogsaa — naar de var ret 
galante — vor Engleværdighed , og kom det til 
offentlig Afstemning, er jeg vis paa, at ikke én 
af dem vilde vedgaa, at han nærede større Sym- 
pati for Jøder og Negere end for «det tilbedelses- 
værdige Køn». I alt Fald vilde der ikke være 

en Eneste, der betragtede denne min Forvent- 
ning som ubeskeden. 

Det er meget let at paavise Aarsagen til det 
første Felttogs mindre heldige Udfald. Der er 
et gammelt, yderst vanskeligt Spørgsmaal, der 
altid har generet Oppositionen, nemlig det: «Hvad 
er det egentlig, I fordrer?* Det var denne Trylle- 
formular, der forrige Gang slog Emancipations- 
heltinderne Værget ud af Haanden. De havde 
forberedt sig paa at føre utallige Beviser for, at 
Kvindens Stilling burde være anderledes, men 
hvorledes den burde være, det havde man den 
Gang ikke faaet Tid til at udtænke. 

Nu er vi komne videre. I de maijge Aar, 
der er forløbne, har man holdt Massemøder i 
Amerikas Kirker og Smaaforsamlinger i Køben- 
havns Danseboder for at drøfte Spørgsmaalet. 
Der et skrevet et helt Bibliotek fuldt af Bøger 
om Kvindens Ævner, Kvindens Rettigheder og 
Kvindens Undertrykkelse, og- der er gjort en 
Mængde smaa Indrømmelser for at bringe vore 
store Krav til Tavshed. Man har ansat nogle 
kvindelige Kommis'er og Kasserere, nogle kvinde- 
lige Skolelærere, nogle kvindelige Telegrafister, 
nogle kvindelige Litografer, Fotografer og Typo- 
grafer, ja man har endogsaa som Kuriositet ud- 
klækket nogle kvindehge Studenter, der dog 

ikke endnu hax turdet benytte sig af Standens 
vigtigste Prærogativ: Retten til at bære Rushne 
— men det forslaar aldeles ikke. Indrømmelser 
har vi slet ingen Brug for. De gode Herrer 
glemmer Sagnet om vort Forbillede Psyke. Hun 
forstod ikke blot at lukke alle tre Munde paa 
Kerberos ved at fylde dem med Smaakager, men 
hun var tillige standhaftig nok til at lukke sin 
egen Mund for alle de smaa Slikkerier, hvorved 
hun kunde bUve sammenspist med den nedre 
Verden og afspist for sine højere Forhaabninger 
Vi lader os heller ikke afspise med Høfligheds- 
beviser og Naades-Akter. Denne Gang har vi 
Svaret Raa rede Haand, og naar nu de velvillige 
Herrer spørger os, hvilke nye Rettigheder vi 
fordrer, saa skal Overraskelsen komme paa deres 
Side, ti vi svarer: Slet ingen I Vi kræver 
blot Anerkendelse af de Rettigheder, vi 
har og altid har haft. 

Vi begærer ikke, at man skal udvide den 
Indflydelse, Kvinden fra Arilds Tid har udøvet 
paa Samfundets Forhold og Begivenhedernes Gang, 
ti den er mere end stor nok, men vi fordrer som 
Ret — ikke som Naade — at den skal gøres 
vitterlig. 

Hvorfor skal ethvert Skolebarn lære at be- 
undre Temistokles, mens Lærerne selv næppe 

véd Navnet paa hans Kone, der dog, efter hans 
egne Ord, herskede over ham, ligesom han her- 
skede over Ateneme? Hvorfor skal der tales 
saa meget om John Marlborougs Bedrifter 
og saa lidt om Sara Jennings, skjøndt end- 
ogsaa Voltaire har erkendt, at alle hendes strid- 
bare Ægteherres Fortjenester kunde rummes i et 
Par af hendes Silkehandsker? Og hvorfor skal 
man altid fortælle, at det var Frederik den 
Tredie, der indførte Enevoldsregeringen ved 
Hjælp af Svane og Nansen, uagtet man kom- 
mer Sandheden meget nærmere ved at sige: den 
blev indført af Sofia Amalia ved Hjælp af 
Fruerne Svane og Nansen? Vi fordrer en fuld- 
stændig Revision af Historien, og for Nutidens 
Vedkommende: en gennemgribende Omarbejdelse 
af Hof- og Stats-Kalenderen. 

Herrerne kan meget godt spare sig den Ulej- 
lighed at foreslaa og forhandle den saa meget 
omtalte og omtvistede Tillægsparagraf til Stats- 
forfatningen, der skulde aabne os Adgang til 
Statens Embeder, ti den er aldeles overflødig. I 
Virkeligheden er der ikke et eneste af dem, som 
vi ikke til forskellige Tider har best3nret — uden 
Udnævnelse og uden Indsigelser. Det er ingen 
løs Paastand, men en Kendsgerning, der er op- 

8 

taget i den folkelige Bevidsthed og kan paavises 
ex consensu gentium. Jeg kan spørge enhver af 
mine ærede Tilhørerinder, ja jeg tør endogsaa 
appellere til mine Tilhøreres Oprigtighed og bede 
dem svare paa Spørgsmaalet: Har De ikke, en- 
hver især, kendt en eller anden Embedsmand, 
der hverken var Mand eller førte Embede, men 
kun fungerede som sin Kones Fuldmægtig, og det 
endda med en meget indskrænket Fuldmagt? — 
Nu vell Lad disse Herrer lige som hidtil beholde 
deres Rang og Værdighed, men i Rettens og 
Billighedens Navn fordrer vi, at deres Koner faar 
Del i Æren for den Gerning, som de selv styrer. 
Naar man nu ikke mere vil udmærke Embeds- 
mændene med de gamle herlige Titler, der saa 
nemt kunde omskrives saaledes, at vi fik alle de 
forskellige Raadinde-Titler, saa maa vi fastholde 
vor Ret til at opkaldes efter selve Embederne 
som Fru Postmesterske, Fru Åvditrice, Fru Told- 
kontroleuse, Fru Fuldmægtiginde o. s. v. Og da 
Ordenstegnene ved Titlernes Indskrænkning faar 
saa meget desto større Betydning, maa vi ogsaa 
gøre Krav paa vor Part i dem. Man behøver 
blot at tage dem i Øjesyn for at overbevise sig 
om, at de langt bedre egner sig til Smykke for 
en smuk Damehals end til Dekoration paa den 
ene Side af en sort Videnskabsmand eller en 

blaa Krigsmand, og naar man har fundet det 
passende at titulere en Herre, der ikke en Gang 
har besteget en Kamel: Elefantridder, hvad 
skulde der da være til Hinder for, at en Dame, der 
baade forstod at føre Kommando og havde Mod 
til at kæmpe for sin Fane, kunde kaldes Kom- 
mandørinde af Dannebroge og Dannebrogskvinde? 
Men ogsaa af det Navn, som Manden bærer 
efter sin borgerlige Forretning, tilkommer der 
Kvinden en berettiget Part. Der gives for Eks- 
empel Koner, som baade ejer et Gods og har en 
Mand, der i den Anledning lader sig kalde Gods- 
ejer. Vil man nu ikke kalde en saadan Dame 
Fru Gods- og Godsejer-Ejerinde, maa man dog 
i det allermindste titulere hende Fru Godsejer- 
inde. Naar man skriver «Hr. Hof -Skomager Pløk- 
mand* til en gammel Patient, der i ti Aar ikke 
har rørt ved sine egne Støvler, end sige forsynet 
Hoffet med Sko, hvorfor skal man da ikke an- 
erkende hans Kone, der styrer baade Værkstedet, 
Udsalget og Hofieveraneerne , som Fru Hof-Sko- 
magerske? Og naar en saadan Blækspilder som 
den unge Strandmose skal kaldes «Hr. Litera- 
tus», fordi han har skrevet nogle ulæselige Vers 
og nogle utrykkelige Feuilletonskitser, hvorfor 
skal saa ikke hans ældre Søster, der har skrevet 

en udmærket Kogebog, hedde « Frøken Literatrice»? 

8* 

Ja, naar man gaar saa vidt, at man kalder en 
gift Mandsperson, der kun stenmier Ja og Nej 
efter Diktat og aldrig paa Tinge har vist Spor 
af Mandsmod eller Folkevid: Hr. Folke-Tings- 
mand, hvem vil da kunne nægte, at hans Hustru, 
der under hele Rigsdagen maa være baade Mand 
og Kone i sit Hus, langt bedre fortjener Navnet 
«Fru Rigsdagskone*? 

Man maa ikke tro, at en saadan Benævnelse 
kun er en tom Lyd, der ingen praktisk Nytte 
fremkalder. Navnet trækker mere efter sig, end 
man tror. Vænner man sig blot til at høre 
Titelen «Folketingskone», saa vil det i denne 
Tid, da Besparelsessystemet drives til det Yderste, 
ikke vare længe, førend man vil indse, hvor langt 
billigere man kan faa Folket repræsenteret ved 
Kvinder end ved Mænd, og opnaar vi først et 
Flertal i Repræsentationen, saa skulde det være 
sært, om ikke de Herrer, der sidder paa Tabu- 
retterne, naar som helst vilde være saa galante 
at rejse sig og bede os tage Plads — hvilket er 
meget mere end et Flertal af Rigsdagsmandfolk 
skal kunne gøre Regning paa. 

Vore Evner til at besørge en Portefølje be- 
høver jeg vel ikke at dokumenterere. Hvis 
nogen af de gode Herrer skulde nære Tvivl ona, 
at vi kan gøre det lige saa godt som de, saa vil 

jeg blot bede ham om at optælle, hvor mange 
Forsøg der siden 1848 er gjort for at sammen- 
sætte et Ministerium af Mænd, saaledes at det 
kunde tilfredsstille de politiserende Mandfolk — 
og derefter at undersøge, om det er lykkedes 
blot en eneste Gang. Naar han har gjort sig 
den Ulejlighed, og med det Samme rigtig nøje 
lagt Mærke til de Ministerkandidater, der af og 
til har været opstillede, saa vil han sikkert ind- 
rømme, at man allerede har været meget nær ved 
at maatte indlade sig med umulige Kandidater 
— og for dem bør dog virkelig de mulige Kandi- 
datinder foretrækkes. 

Som sagt: det gælder først og fremmest at 
hævde vort Navn, og derfor bør vi allerførst 
nedlægge vor kraftigste Indsigelse mod, at det 
gøres til en midlertidig Benævnelse, som vi efter 
Bryllupet straks bør skille os af med for at 
opkalde os efter den Herre, som vi hæver til 
Værdigheden Ægtemand. Det er allerede mere 
end urimeligt, at den vordende Slægt altid skal 
bære Faderens Navn uden Hensyn til, hvorvidt 
det er ham eller Moderen, der i Virkeligheden 
er Familiens Overhoved. Vi har haft en Konge, 
som hed Estridsøn, to berømte Helte, som hed 
Torgunnasønneme, og en meget respektabel 
Novellefigur, der hed Katrine sen — hvorfor 

skulde ikke lignende Opkaldelser kunne genem- 
føres? Dog derom kan der altid blive Tale. 

Værre er det, at naar en Dame i vore Dage 
har vundet al den Beundring, der behøves til at 
gøre et Navn verdensberømt — naar hun i dette 
Navn har Lønnen for utallige Opofrelser og For- 
skrivningen paa en uberegneUg Mængde Herlig- 
heder — naar hun f . Eks. er blevet den berømte 
Forfatterinde Frederika Bremer, den berømte 
Malerinde Rosa Bonheur, den berømte Skue- 
spillerinde Rachel Felix eller den berømte 
Sangerinde Jenny Lind — og hun derpaa finder 
en elskværdig Frier, der har alle de fortræffelige 
Egenskaber, som behøves for at være Kuntnerinde- 
mand, men ikke noget andet Navn end Hansen, 
Jensen, Larsen eller Mikkelsen, saa skal det ikke 
være hende tilladt at gjøre dette stakkels Men- 
neske lykkelig, hvis hun ikke vil give Afkald 
paa sit gode Navn og kalde sig Frederika Hansen, 
Rosa Jensen, Rachel Larsen eller Jenny Mikkelsen. 
Det er for oprørende! 

Vel vil Retfærdigheden til Dels gøre sig gæl- 
dende ved, at en slig Person privat bliver op- 
kaldt efter sin Kone og kun omtalt som « Rachels 
Mand», « Jenny Linds Mand» o. s. v. — men det 
er ikke tilstrækkeligt.. Ogsaa officielt fordrer vi 

Respekt for vore Navne. Naar Hr. A. B. Jespersen 
er saa fordringsfuld, at han tør bejle til Signora 
Pepita d'Olivo, saa maa han ogsaa være saa be- 
skeden, at han efter Brjdupet underskriver sig: 
«A. B. d'Olivo født Jespersen. » 

Endnu en Gang: Vore Fordringer bør kun 
gaa ud paa Anerkendelsen af de Rettigheder, som 
vi allerede ejer og udøver. Derfor bør hele 
Emancipitationskampen udelukkende rettes mod 
det falske Skin, der fremstiller os som Fortrykte, 
og derfor har alle de tidligere Felttog faaet en 
lige saa bedrøvelig Ende som Don Quiehotes 
Fægtning med Vejrmøllerne. 

Næsten alle vore Forkæmpere har henvendt 
sig til de afmægtige Mandfolk og opfordret dem 
til at gøre Ende paa « Kvindens Underkuelse* i 
Stedet for at sige til Kvinden: «Vis blot den 
Magt, som Du har, naar Du vil have den. 
Man har fortalt, at Kvinden var trælbundet af 
Fordommens Lænker, og at enhver storstilet Op- 
træden af hende blev umuliggjort af et smaaligt: 
«Det passer sig ikke.» Men hvem er det, der 
bestemmer, hvad der passer? Det er os selv. 
Det gør vi Damer — vi og ingen Anden. Vi 
gør det uden Herrernes Samtykke, ja trods 
Indsigelser. 

Spøig for Elksempel Mændene, om det er 
pajBsende at anvende Fløjel eller Silke til Grade- 
fejning i Stedet for Riskoste. De vil alle som 
en raabe: c Nej paa ingen Maade». Men bryder 
vi os derom? Nej paa ingen Maade. Saa snart 
vi blive enige om, at Slæb skal være paa Moden, 
slæber vi alligevel Hundredetusinder Alen Fløjel 
og Atlask hen ad Flisestenene og Spadseregangene. 

Spørger vi en Herre, om han finder det passende 
i Selskab at slynge sin Arm om Livet paa en frem- 
med Dame, saa vil han i sit Hjertes Enfoldighed 
svare med et forfærdet: <Nej Gud bevares », men 
da vi Damer holder af at valse, saa paastaar vi, 
at om Dagen og uden Musik vilde det være en 
Skandale, der maatte fremkalde Nødraab, men om 
Aftenen og med Musik er det derimod et Ga- 
lanteri, der kan modtages med Smil og Tak. Og 
hvad siger vore Tyranner dertil? De siger: <Som 
I vill> Ja vore værdige Fædre føler sig end- 
ogsaa smigrede, naar vi bliver omfavnede af ret 
Mange om Aftenen, mens vore brave Brødre, 
Kærester og Ægtemænd staar færdige til at slaas 
paa Liv og Død med Enhver, der turde vove at 
overskride Bestemmelsen om Dagen. 

Har ikke alle skrivende Mænd været enige 
om, et Intet kunde være mere upassende for en 

Kvindefigur end saadanne vanskabende Udbyg- 
ninger som Krinoler, Sæt og Chignoner? Og 
hvad har det hjulpet? Vi, de Underkuede, fandt 
dem passende, vi forsikrede endogsaa, at den 
Dame, der viste sig uden disse Annekser, «saa' 
ud, som om hun var gal», og dermed var Sagen 
afgjort. 1 Krinolineperioden, da enhver Dame i 
« passende » Paaklædning indtog Plads for syv 
Personer, gik vore saakaldte Underkuere høfligt 
af Vejen for os. Under Chignonmoden, da vi 
gik med to Hoveder, af hvilke det bageste var 
større end det forreste, rettede Despoterne sig 
straks efter dem begge, og siden, da vor Smag 
gik 100 Aar tilbage, og vi lagde en lille Alen 
til vor Vækst ved at oprejse en Taambygning af 
Frisørarbejde mellem Issen og Hatten, hvad gjorde 
vel da Tyrannerne? De saa* op til os og be- 
undrede Højden af vor Dristighed. Ja hvad mere 
var: de betalte uden Vægring Omkostningerne 
ved vor Forhøjelse, ligesom de havde betalt Reg- 
ningerne for vor Udvidelse. 

For en Menneskealder siden betragtede man 
— vel at mærke: man betragtede vil sige: vi 
selv betragtede — Skøjteløbning som en Sport, 
der ikke var passende for Damer. Vi forandrede 
vor Mening, og i Løbet af et Par Uger havde vi 
forvandlet Peblingesøen til en Balsal, hvor man 

daoiBede baade ved Solskin og elektrisk Belysning. 
Ls^me optalte Summen af de Biystbetændelser 
og andre Sygdomme, der blev hjembragte fra 
Skøjteballeme, men det hjalp ikke. Vi havde 
fondet det passende at vise vort Mod til at trodse 
Død og Forkølelse, og hvad gjorde Mændene? 
De lod os som sædvanligt have vor Villie, og da 
der var gaaet en Maanedstid, fandt de det fuld- 
stændig passende, at en ung Dame gik alene, 
hvorhen hun vilde, naar hun blot bar et Par 
Skøjter paa Armen, ja de kastede sig saamænd 
paa Knæ for os, og hjalp os at snøre Skøjterne 
fast — ganske som de vilde gøre med Stylterne, 
hvis vi fandt det passende at gaa paa Stylter. 

Behøves der noget mere iøjefaldende Vidnes- 
byrd om, at vi kan gennemføre, hvad vi vil, 
naar vi blot bliver enige om, hvad vi vil, og at 
vi vil ville det? — 

Nej lad os ikke gøre Mændene den Uret at 
nægte: vi har Magten. Vi har allerede gjort dem 
Uret nok ved ikke at gøre den gældende til deres 
Bedste, og vi skylder dem at gøre denne Uret 
god igen. Det er paa Tide, at vi selv overtager 
den Magt, hvoraf de ikke kan gøre Brug, og 
hvorfor de ikke kan bære Ansvar. 

«Men» — vil maaske en eller anden æret 
Tilhørerinde spørge — «naar vi nu har Magten 

uden at bære Ansvaret, hvorfor skal vi saa ikke 
nøjes dermed 9 » 

Fordi det er Syndl — gentager jeg. De 
Stærkere skal ikke lade de Svagere bære Byrden 
for sig. Lad mig i Fortrolighed tilhviske Dem 
vor Bevæggrund med de tre uforbeholdne Ord: 

for Mændenes Skyld. 

Deres Sag staar miserabelt. Den Samfunds- 
orden, dér er bygget paa deres Herredømme eller 
rettere tilsyneladende Herredømme, er aldeles 
faldefærdig. Ingen vil mere være Undermænd 
og følgelig kan heller ingen hævde deres Plads 
som Overmænd. Naar de ingen Overkvinder faar, 
styrter det Hele sammen. 

De saakaldte Statsmænd har holdt saa ilde 
Hus for Staterne, at disse Aar for Aar har set 
en stor fælles Bankerot rykke nærmere og nær- 
mere. Derfor er det nødvendigt at vi, der for- 
staar os paa Husholdningen, optræder som Stats- 
kvinder og overtager Affærerne frivilligt, førend 
vi tvinges til at blive Eksekutricer i Mandsregi- 
mentets Fallitbo — ja jeg kan gerne sige: Dødsbo, 
ti her er virkelig Livsfare, paa Færde. 

Det er en off enlig Hemmeligked, at alle Mænd 
i alle Lande er enige om, at der ikke bør føres 
Krig, og desaarsag har alle Statsmændene været 
nødte til at sætte alle Staternes Velstand over 

Styr for at sætte alle Mand i Stand til at føre 
Krig mod dem, der vil føre Krig. Alle Mænd 
er endvidere enige om, at naar Nabostaterne 
raster sig, saa er det, fordi de vil føre Krig, og 
hvis man ikke med det allerførste ombytter det 
krigerske Herredømme med et fredeligt Dame- 
dømme, vil vi derfor næppe kunne undgaa en 
Krig, hvori Mændene, for at umuliggøre Kri- 
gen, skyder hverandre ned til sidste Mand, og 
— ikke sandt: det kan vi ikke tillade 1 

Altsaa: da der ikke gives noget andet Middel 
til at frelse de stakkels Mænd, saa lad os opofre 
os, lad os af alle Kræfter kæmpe for 

Kvindens Emancipation. 



vn. 

Hvorledes man kan blive et herligt 

Menneske. 

En meget nyttig Forelæsning for 
unge Mennesker. 



Mine Herrer! 

JUet er forunderligt, men det er aldeles af- 
gjort, at naar Talen er om unge Mennesker, 
saa indskrænker Meningen sig udelukkende til 
den mandlige Ungdom. Jeg maa imidlertid bede 
Dem ikke at være hovmodige over Deres Eneret 
til Menneskenavnet, ti det har egenlig ikke nogen 
særdeles smigrende Betydning. Efter Nutidens 
Sprogbrug betegner det kun Totalsummen af al 
den Skrøbelighed, der indeholdes i Begreberne 
Mandfolk og Fruentimmer, derom vil De kunne 
overtyde Dem ved at erindre de gænse Tale- 
maader: Hvad er vi Mennesker 1 — At fejle er 
menneskeligt — Vi er jo alle Mennesker — o. s. v. 
Det er dobbelt paafaldende, at dette Fællesnavn 
er blevet vort Køns udelukkende Ejendom, efter- 
som det oprindeligt synes at have været kvinde- 
ligt. Paa Svensk er endnu Ordet Menniskan 
feminint ligesom alle danske Ord, der ender 
paa «ske», f. Eks. Ledsagerske, Beridderske og 

Mejerske — og det kan kun vække beskedne 
Følelser hos os, at hele Slægten, ligesom Hønsene 
og Græssene er blevet opkaldt efter det andet 
Køn, og at dets Medlemmer ikke længere vil 
bære den Benævnelse, vi har faaet efter dem. 

Hvor højt Menneskeværdigheden er noteret 
efter Dagens Kurs, vil De lettest erfare af følgende 
Faktum : Forleden løb to Personer imod hinanden 
paa Gaden. «Se Dem for. Menneske 1» udbrød 
den Ene. « Menneske?* gentog den Anden for- 
nærmet, cDe kan selv være Menneske. Hvad mig 
angaar, saa er jeg Kommissionær. » 

De ser altsaa, at Navnet Menneske ikke en 
Gang tør anvendes paa alle Individer af vort Køn. 
Sædvanlig kaldes vi kun « Mennesker*, fra vi 
begynder at røge Cigarer, og til vi faar Embede, 
tager Borgerskab eller indtræder i den hellige 
Ægtestand. 

Der er saaledes — om jeg maa tillade mig 
dette Udtryk — noget Bart ved Benævnelsen: et 
Menneske, og det er derfor ikke sært, at man i 
Almindelighed pynter den med et eller andet 
Adjektiv. 

Naar et ungt Mandfolk betaler sit Logis og 
gaar sagte op ad Trapperne om Aftenen, saa 
kalder man ham et skikkeligt Menneske; 
kan han holde paa en Tekop, ti stille og danse 

Mazurkapolka, hedder han et net Menneske, 
har han endvidere Anlæg til at spille Fortepiano, 
tegne Brodérmønstre eller skrive lyriske Digte, 
hedder han et talentfuldt Menneske, og gaar 
hah med lakerede Støvler og broderet Skjorte- 
bryst, saa hedder han et nydeligt Menneske. 

Non plus ulira af alle slige Betegnelser er 
dog Prædikatet et herligt Menneske. Held 
den unge Dødelige, i hvis Lod det falder: han 
forfremmes i samme Øjeblik til Afgud i enhver 
Familie, hvor der er ugifte Døtre. Saa snart han 
har vist sig i et Hus, udbryder Moderen: «Dét 
var et herligt Menneske 1» — og Faderen 
istemmer: «Ja, det var et herligt Menneske;* 
Datteren sukker: «Ak ja! — Det var et herligt 
Menneske* — og fra Tanternes Mangfoldighed 
toner som et begejstret Ekko: «Gud, hvor det 
dog var et herligt Menneske!* — Han bliver 
fra alle Kanter overvældet med Invitationer til 
Baller og Skovture, tarvelige Middage og gemyt- 
lige Lhombrepartier, Fædrene gør ham til deres 
Protegé, Sønnerne til deres Fortrolige, de Smaa 
kalder ham Onkel, de unge Fruer betragter ham 
som en Slags Fætter, og de gamle Frøkener ind- 
sætter ham til deres Universalarving. 

Ikke sandt, mine ærede Tilhørere : De længes 
allesammen efter at erfare, hvorledes man kan 

9 

blive til saadant «et herligt Menneske*? De 
begynder maaske endogsaa allerede at nære en 
beskeden Frygt for, at denne Kunst kræver for 
mange medfødte Anlæg? — Lad mig berolige 
Dem! Til at være et herligt Menneske ud- 
fordres slet ingen overordenlig Begavelse, det er 
hverken en Kunst eller et Embede — det er 
blot en Titel ligesom « Kammerassessor* og 
« Kancellisekretær » : den kan søges og opnaas af 
enhver uberygtet Person, og Rangskatten er ube- 
tydelig i Sammenligning med de Herligheder, der 
følger med Titelen. Alt, hvad der fordres af et 
herligt Menneske, er Overholdelsen af et eneste 
Forbud. 

Mine unge Venner, mine videlystne Tilhørere I 
Maa jeg bede Dem fæste hele Deres Opmærksom- 
hed paa følgende fire Ord: 

Du skal ikke opponere! 

Denne lille Sætning burde ethvert ungt 
Menneske gentage for sig selv, hver Gang han 
vandrede over en Dørtærskel, hver Gang han 
dyppede sin Pen, og hver Gang han agtede at 
indlade sig i en Samtale. Den burde med gyldne 
Bogstaver anbringes overalt, hvor den kunde 
falde i Øjnene, ti den er det saa længe savnede 
afsluttende ellevte Bud, den indbefatter al 

praktisk Verdsligvisdom og gør hele Knigges 
« Omgang med Mennesker* overflødig. Naar De 
kun trolig overholder denne ene Leveregel, vil De 
overalt blive anerkendte som gode Undersaatter, 
gode Medborgere, gode Venner, gode Ægtemænd 
— kort sagt: som herlige Mennesker. 

Du skal ikke opponere! — Mærk Dem vel 
dette ellevte og største Bud! Naar man sætter 
sig i Opposition mod Landets Love, bliver man 
sigtet for Oprør; er man Opponent mod de her- 
skende Sæder, bliver man beskyldt for at gøre 
Skandale; opponerer man mod Andres Meninger, 
faar man Ord for at være trættekær, og vover 
man blot at bære en Frakke, der staar i Opposition 
med Nutidens Mode, saa kaldes man en Original, 
en Særling, en Nar. Det hjælper ikke, at man 
kan bevise Lovenes Uretfærdighed, Sædernes Spids- 
borgerlighed, de angrebne Meningers Urimelighed 
og Modernes Smagløshed, ja det hjælper ikke en- 
gang, om man ved sin Opposition reformerer 
Love, Sæder, Meninger og Moder: Som Opponent 
kan man maaske erhverve sig Navnet «en stor 
Mand», men man kommer aldrig til at hedde 
«et herligt Menneske*. 

Altsaa først og fremmest: man maa aldrig 
gaa over til Oppositionen i dette Ords sædvan- 
lige Betydning, man maa ikke opponere mod 

9* 

4cden bestaaende Tingenes Orden*. Intet 
€1 saa utaknemligt som at kæmpe for Frihed og 
Fremskridt, det ser man deraf, at alle Folk efter- 
haanden, som deres Haar graaner, og deres Er- 
faring modnes, bliver konservative. At deltage 
i Oppositionen er det Samme som at stille sig 
imod de Gamle — det er: at stille sig imod de 
Forstandige — og det er: at være uforstandig. 

Man kan meget godt være frisindet og ved- 
kende sig at være det, ti endogsaa Reaktions- 
mændene paastaar jo, at de er frisindede,^ men 
man maa være for beskeden til at ville regulere 
Frihedens Grænser. Det overlader man til de 
erfarne Mænd og «de urolige Hoveder*. Lad dem 
slaas, og lad os nøjes med at nyde Sejrens Frugter: 
de urolige Hoveder er gode nok til at være Kanon- 
føde, eller som det hedder: « opofre sig for Ideerne*. 
Den, der bryder Isen og udsætter sig for at falde 
i Vandet, kalder man ungdommelig, exalteret, 
overmodig og hensynsløs ; kun den, der altid holder 
sig paa det Tørre, er et herligt Menneske. 

Dernæst hedder det: ingen Opposition mod 
Andres Meninger! 

Skal man da opofre sin egen for at undgaa 
Strid? — Nej ingenlunde! Man undgaar netop al 
Strid ved at beholde sin Mening — ved indtil 
det Yderste at beholde den . . . for sig selvl 

Hvorfor indlader man sig i det Hele taget i 
Disputer? Det er ubegribeligt, ti Genstanden, 
hvorom der strides, er i nitten Tilfælde af tyve 
ikke Striden værd, og i nioghalvfems af hundrede 
ender Disputen med, at « Enhver bliver salig ved 
sin Tro». Denne Salighed maa et herligt Men- 
neske aldrig forstyrre, og han kan let undgaa 
det. Der er nemlig altid et Punkt, som er hævet 
over Stridens Regioner, og paa dette ophøjede 
Standpunkt bør det herlige Menneske stille sig; 
der er altid en Generalnævner, hvori de stridende 
Meninger gaar op, og denne Generalnævner er 
det herlige Menneskes Mening. Han tager aldrig 
Parti, og derfor ser begge de stridende Parter op 
til ham. 

Naar der er Krig mellem England og Kina, 
og den Ene paastaar, at Engelskmændene har 
Uret, mens den Anden vil vælte Skylden over 
paa Kineserne, saa siger han: «Der er Fejl paa 
begge Sider !» 

Føres Striden, som sædvanlig, om Kejserens 
Skæg, og paastaar den Ene, at Frederik Barba- 
rossa havde graat Skæg i sit tredivte Aar, mens 
den Anden forsikrer, at han var skægløs, saa vil 
maaske de Fleste være ubesindige nok til at ud- 
raabe: I har Uret begge To. Han var rødskæget I 
— Det herlige Menneske siger derimod: «Det er 

aldeles vist, at den store Kejser var født skæg- 
løs, og det er mere end sandsynligt, at han døde 
graa8kægetl> Og saa synes begge Parter, at 
han dog i Grunden hældede til deres Mening, og 
saa bliver de enige om, at han er et herligt 
Menneske. 

Af megen Tale kommer Fortrydelse, men Tavs- 
hed er sikker. Bedst er det derfor at tie, men 
næst efter Tavshed er der Intet, som overgaar de 
smaa Interjektioner «Ah, Ih, Oh, Uh» o. s. v. 
Med et betænksomt «Hm — m», et opmærksomt 
«Ah!» eller et beundrende «Aa — aa!» kan man 
klare for sig i de allervanskehgste Tilfælde, og 
disse Udtalelser har aldeles ingen bindende Konse- 
kvenser. Jeg kendte endog en Svensker, der 
hjalp sig igennem Verden med et eneste Svar, og 
det var Ordet: «Jaså!» Med dette lille Ord ud- 
trykte han enhver Følelse, som kunde ønskes hos 
en Tilhører. Med dette klarede han baade Skylla 
og Karybdis, og med dette ene Ord, varieret i 
tre og fyrretyve forskelHge Betoninger, lykkedes 
det ham at overbevise Enhver om, at han var 
aldeles af hans Mening — følgelig baade et her- 
ligt og et intelligent Menneskel 

Det hedder endvidere: ingen Opposition mod 
vore Samtidiges ærede Personligheder! — med 
andre Ord: Høflighed til det Yderste! Høflighed 

er et tysk Ord, som stammer fra Ordet Hof, der 
ogsaa er tysk — i alt Fald har været detl — 
Det betyder det samme som Hof-Lighed og hen- 
viser saaledes til Hoffet som Mønster for den 
selskabelige Omgang. Af Naturen faar vi kun 
Lyst til at behage dem, der behager os, men 
Hoffets Lære er at behage Alle, ogsaa de Ube- 
hagelige, og et herligt Menneske maa hylde Hof- 
Ligheden, om det ogsaa bliver paa Natur-Lighedens 
Bekostning. Ikke en Gang det ubetydeligste Men- 
neske maa han betragte med Ligegyldighed, og 
ikke en Gang mod det sletteste maa han vise 
sig frastødende; ti « hvorfor skulde man skabe 
sig Fjender, naar man ikke behøver at gøre detl» 
Selv om man véd, at Vedkommende fortjente at 
udstødes af Samfundet, saa er man jo hverken 
Dommer eller Profos, og «man kan jo godt være 
høflig mod Folk uden at have Noget til overs for 
dem.» 

Et herligt Menneske har derfor en utallig 
Mængde «gode Venner*, og han er «paa Hat» 
med den halve Stad. Han holder samvittigheds- 
fuldt Hilsen med Enhver, der blot har tændt en 
Cigar hos ham, og han tager instinktmæssig til 
Hatten, saa snart en Forbigaaende fæster Øjnene 
paa ham, ti « heller hilse paa en Fremmed end 
fornægte et Bekendtskab. » 

Der er en egen Kunst, som paa plat Køben- 
havnsk kaldes tat pille Kantøfler for Folk» — 
d. V. s. : at vise dem alle mulige smaa Opmærk- 
somheder og sige dem alle mulige smaa Behage- 
ligheder. I denne Kunst er det herlige Menneske 
Virtuos: han piller for den hele Verden. Han 
fører Bog over alle Fødselsdage og glemmer aldrig 
at overbringe en Hilsen — ikke en Gang fra dem, 
han «kan hilse fra». Naar han besøger en Familie, 
forespørger han sig med den mest levende Inter- 
esse om ethvert Individs YndUngsæmner: om den 
naadige Frues Kanariefugle, om Onkels Podagra 
og Bedstemamas Moppe, «det gamle trofaste Dyr 
med sin uforlignelige Braknæse;* han kan ikke 
noksom beundre de smaa Frøkeners Fremskridt i 
Musiken — det sidste Stykke maa de endelig give 
da capo! — og han har aldrig set et saa smukt 
Barn som den Lille i Vuggen; Tante er blevet 
et halvt Aar yngre, siden han saa hende sidst 
— det kommer vist af den nye Haarpynt, der 
klæder saa mageløst! — og saadan Kaffe, som 
man drikker dér i Huset, faar man ikke noget 
andet Sted ... o. s. v. 

Naar man ikke siger Folk andet end Behagelig- 
heder, er det utroligt, hvor tykt man kan smøre 
paa uden at gøre sig mistænkt. Fornuftige Folk 
taaler i Reglen 50 pCt. mere, end der tilkommer 

dem, og de Andre siger: «Jo mere, jo bedre 1» 
Man kan* uden Videre gøre enhver Skolediscipel 
til Student, enhver Student til Kandidat, og samt- 
lige smaa krukkebærende Malere til Kunstnere, 
og det vil sædvanlig lønne sig at forfremme 
Tjenestepigerne til Husjomfruer, Husjomfruerne 
til Frøkener og Fruerne til Naader. 

Der var en Gang en ung Forfatter, som jævnlig 
havde det Uheld at skrive daarlige Noveller, men 
desuagtet altid havde det Held at blive rost i 
Bladene. Jeg forundrede mig længe over dette 
Held, men til sidst fik jeg en ganske naturlig 
Forklaring derover. Han stod en Dag paa Gaden 
i meget livlig Samtale med et Par Venner, da en 
stor Hund i fuldt Firspring satte ind paa ham 
og var nær ved at bringe ham ud af Ligevægten 
med sine Kærtegn. Den unge Novellist satte i det 
første Øjeblik et fortrædeligt Ansigt op, men i 
det næste genkendte han Dyret — det var nemlig 
Kontorhund ved en af de større Journaler — og 
udbrød smilende: «Ah, er det Dem, Hector!» — 
Nu forstod jeg, hvorfor hans Noveller blev roste I 
Naar man siger «De» til Redaktionspudelen og 
iagttager en tilsvarende Høflighed opad, saa kan 
jo Bladet umulig nægte, at man er et herligt 
Menneske, og et herligt Menneske siger man 
nødig Ubehageligheder. 

Det er en Selvfølge, at det herlige Menneske 
lige saa lidt maa stille sig i Opposition mod de 
Fraværende som mod de Nærværende. Den, 
som Alle skal tale godt om, maa til Gengæld 
tale godt om Alle. Saa vidt muligt bør han 
rose Enhver, og den, han ikke kan rose, bør han 
stræbe at forsvare eller i alt Fald at undskylde. 

Dette er ikke saa svært, som man skulde tro, 
ti der er intet Menneske saa nederdrægtigt, at der 
jo findes noget Godt hos ham, og der er ingen 
Handling saa lumpen, at den ikke skulde finde 
en lille Undskyldning. Meningen med denne 
Universalros er jo heller ikke at fremstille enhver 
Fraværende som et herhgt Menneske, den er kun, 
at man selv vil anerkendes som et saadant, og 
det skader derfor ikke en Smule, at den udtalte 
Ros bliver afvist som ubeføjet, eller at de frem- 
førte Undskyldninger befindes at være ugyldige. 
Man kan tvertimod have ypperlig Nytte af at 
antage sig en uforsvarlig Sag. 

Er der f. Eks. et Menneske, hvis Rygte man 
vil til Livs, saa roser man netop hans svageste 
Side. Der findes da næsten altid blandt de Til- 
stedeværende En eller Anden, der af ubesindig 
Retsfølelse protesterer mod den ufortjente Ros og 
forsikrer, at Synderen netop er skrøbelig i det 
omtalte Kapitel. Derimod opkaster man en beskeden 

Tvivl og tvinger altsaa den Anden til at bevise sin 
Forsikring med et Stykke af den Paagældendes 
Synderegister. De anføi*te Fakta vogter man sig 
naturligvis vel for at benægte, men «saa slet kan 
han dog umulig være», og man opstiller derfor 
et Forsvar for hans Handlemaade — jo slettere jo 
bedre? For ikke at staa som Bagvasker maa 
Referenten følgelig optræde som Aktor og paavise 
alle de slette Bevæggrunde og de forvænnende Om- 
stændigheder, der er komne til hans Kundskab. 
Man overtager saaledes Synderens Parti, fortsætter 
Spillet med hans Brikker, og naar man har ladet 
dem slaa indtil den sidste, saa giver man sig tabt, 
i det man endelig beklager at savne den behørige 
Sagkundskab til at forsvare ham imod en Anklage, 
«der synes saa overbevisende*, og skønt man ind- 
rømmer, at han desværre har Skinnet imod sig, 
reserverer man sig for sit eget Vedkommende den 
Overbevisning: at der alligevel er meget Godt hos 
ham! — Man har ved denne Fremgangsmaade 
gjort den Paagældendes Rygte al mulig Skade og 
paa samme Tid erhvervet sig det Vidnesbyrd, at 
man er «et herligt Menneske, der altid tror 
det Bedste om Folk og forsvarer enhver Fra- 
værende indtil det Yderste* — og det er at slaa 
to Fluer med ét Smæk. 

Skulde det nu mod Sædvane hænde, at Ingen 

af de Til Btede værende vil have den Godhed at 
overtage Angriberens utaknemmelige Rolle, saa 
kan man i en snæver Vending hjælpe sig uden 
Makker: man leverer selv det fornødne Udtog af 
den Paagældendes Synderegister, men naturligvis 
kun som Eksempel paa, « hvilke urimelige Rygter, 
der kan komme i Omløb ». Kunsten er da blot: 
selv at synes vantro, mens man omvender de 
Andre til Troen paa det udspredte Rygte. 

En Gang imellem kan man ogsaa uden Fare 
selv give Synderen det fortjente Skudsmaal, men 
det maa man gøre med megen Forsigtighed, og 
aldrig glemme, at Tonen er vigtigere end Ordene 
og Ordene vigtigere end Meningen: man maa 
altid referere med Beklagelse, aldrig med 
Indignation. 

Naar man siger om en ung Mand: < Stakkels 
Fyr! Han har et godt Hjerte^ og det har ført 
ham en Del paa Afveje, men Alvoren kommer 
vel med Tiden: nu er han snart syv og tyve 
Aar» — saa har man sagt: 

1, at han er en Pjalt, 

2, at han er forfalden — og 

3, at han aldrig bliver til Noget. 

Og naar man har sagt om en ung Dame: 
«Det er Synd, at den smukke Pige skal være 
saa uforsigtig I » saa har man ladet Enhver forstaa, 

at hun er koket, letsindig eller noget Værre 
endnu — og dog har man ikke udtalt et haardt 
eller bittert Ord. 

Man kan meget godt fortælle, at en Ægte- 
mand er tjrrannisk og utro uden at tale ilde om 
ham; man nævner ham ikke en Gang! Man 
udtømmer sig blot i Beundring over hans Kones 
« overmenneskelige Taalmodighed og Tolerance » 
— det betyder akkurat det Samme, og saa ved- 
bliver man lige fuldt at være «et herligt 
Menneske, der ikke taler Andet end Godt om 
Folk». 

Der er endelig en Slags Opposition, som man 
fremfor alle andre maa stræbe at undgaa, naar 
man vil være et herligt Menneske, og det er, 
hvad man kalder Særhed, Egenhed eller Origi- 
nalitet. Skik og Brug og Mode er jo kun for- 
skellige Udtryk for den almindelige Smag, og det 
ligger altsaa i Sagens Natur, at for den, der vil 
falde i Alles Smag, er enhver Afvigelse fra Skik 
og Mode en Kapitalforbrydelse. Ved at ligne alle 
Andre kommer man til at behage alle Andre; 
vil man kun ligne sig selv, kommer man ogsaa 
til kun at behage sig selv — derfor: Ingen 
Opposition mod Tidens og Stedets Sædvaner og 
Moder! 

Om en Yngling var skøn som Adonis, vis 

som Salomon og ridderlig som Amadis, om ban 
endogsaa forenede alle mulige og umulige Fuld- 
kommenheder — han blev dog aldrig et herligt 
Menneske, dersom han gik med spidspullet Hat 
paa samme Tid, som alle Andre gik med bred- 
pullede. 

Er da en spids Hattepul ikke en uskyldig 
Egenhed? — Jo, ganske vist I Men det forandrer 
ikke Sagen. At være dydig er en endnu mere 
uskyldig Egenhed, men De vil alligevel af den 
gamle ffistorie have set, at en vis Athenienser 
blev landsforvist, alene fordi hans Dyder var 
altfor afstikkende. Alt, hvad der adskiller sig 
fra det Almindelige, det være sig Dyder eller 
Hattepulle, er en Opposition mod det Almindelige. 

« Hvorfor vil den unge Mand se anderledes 
ud end vi? — Er det for at vise, at han er den 
Eneste, der har god Smag, saa er han ufor- 
skammet. Er det for at tiltrække sig mere Op- 
mærksomhed end vi Andre, saa er han ogsaa 
uforskammet. Sætter han en Ære i ikke at 
ligne os Andre — det var endnu mere ufor- 
skammet! Eller er det uden nogensomhelst 
Grund, alene for at vise, at naar Hatten kon- 
venerer hans eget Hoved, bryder han sig slet 
ikke om alle vore? Det vilde dog være Top- 
maalet paa al Uforskammethed !» — saaledes vil 

det vedblive i det Uendelige, og den spidspuUede 
Hat vil overalt blive modtaget som en Fornær- 
melse, en Forhaanelse, et Undsigelsestegn mod 
hele Samfundet. 

Hvad har vel en halv Snes smaa Laster at 
betyde i Sammenligning med saadan en oppo- 
sitionel Hattepul? 

Ijad os en Gang betragte en Yngling, der er 
behæftet med den umandigste af alle Fejl: Upaa- 
lidelighed! Hvor frejdig vandrer han ikke gennem 
Gaderne! Ingen vender sig om efter ham, ikke 
en Eneste aner hans Skavank. Den bliver først 
opdaget, naar man har lært alle hans gode Egen- 
skaber at kende, og da kan man jo tilgive Meget. 
Vort Dydsmønster med den oppositionelle Hat 
vækker derimod Forargelse ved første Øjekast. 
Tusinde ser hans Hattepul uden at se hans 
Dyder, og ser de dem endogsaa, saa erklærer de 
dem uden Videre for Affektation med stadigt 
Hensyn til HattepuUen. Og naar man endelig 
opdager, at den Andens Upaalidelighed overskrider 
alle Grænser — hvad saa? Saa har man Med- 
lidenhed med Stymperen, «ti, Herregud 1 Vi har 
jo heller ikke altid været til at stole paa» — 
Vort ulykkehge Pragteksemplar har derimod ingen 
Sympati at paaregne. Lige overfor ham føler 

Enhver sig fejlfri — ti Gud ske Lov I — Vi har 
allesammen forsvarlige, bredpuUede Hatte. 

Om Smagen kan man som bekendt ikke 
disputere; derfor lader Verden sig ikke sige i 
Smagssager, og derfor hævner det sig langt stræn- 
gere at synde imod en almindelig Mode end imod 
Religionen eller Landets Love. 

For en Menneskealder siden kendte man 
kun ensfarvede Benklæder ovre i Jylland, og 
det var Fuldmægtigen paa et vist Amtshus, som 
bragte de første stribede derover. Det skulde 
han ikke have gjort, ti saa snart Amtmanden 
saa de nye Bukser, erklærede han, at han «ikke 
vilde have nogen Bajads i sin Tjeneste*. Der- 
med var Fuldmægtigen jaget bort, og naar Godt- 
folk derovre taler om ham, kalder de ham endnu 
den Dag i Dag for « Bajadsen* — og det uagtet 
de nu allesammen har baade Striber og Tærner 
paa Benene, ja uagtet Amtmandens egen Søn 
siden har haft en hel Række Tulipaner langsned 
ad sine. 

Saaledes kræver enhver ny Mode sine Ofre 
lige saa fuldt som en ny Idé, og da et her- 
ligt Menneske aldrig giver sig af med at være 
Offer for Noget som helst, saa vogter han sig 
fremfor Alt for at være den Første eller den 
Sidste, der antager en Mode. Jeg skal anføre 

Dem endnu et Eksempel paa, hvad der kan følge 
heraf. 

Der levede for mange Aar siden et ungt, 
haabefuldt Menneske i en vis nordisk Hoved- 
stad. Han var ansat ved Handelen, var dygtig 
i sit Fag og honnet af Karakter og havde kun 
én Fejl: han vilde gerne være den Første til at 
antage enhver ny Mode. Ulykkeligvis blev han 
derfor ogsaa den Første, der forsøgte at danse 
med lakerede Støvler paa et af Stadens fashio- 
nable Klubballer — og hvad var Følgen? Den 
fashionable Klubs administrerende Baldirektion 
fandt sig forpligtet til at udvise ham af Selskabet ; 
ti Smagen var den Gang for udringede Sko 
og hvide Strømper. Efter saaledes at være 
bleven udstødt af Samfundet kunde den Ulykke- 
lige ikke mere nære sig i Hovedstaden. Han 
rejste til en af Provinserne, etablerede sig som 
Købmand, begyndte et nyt Liv og erhvervede sig 
efterhaanden alle de Egenskaber, der udmærker 
et herligt Menneske. Faa Aar efter var han 
forlovet med en rig Pige, og under et Besøg hos 
sin Tilkommendes Familie i Hovedstaden kom 
han atter paa Bal i den omtalte Klub. Denne 
Gang mødte han samvittighedsfuldt i hvide 
Strømper og Sko — men ak! — nu var han den 

Sidste, den Eneste: han blev refuseret, udleet 

10 

og bespottet, kort, gjorde komplet Skandale. 
Der var ikke en Eneste, som opdagede, at han 
i Grunden var «et herligt Menneske*; selv hans 
Kæreste kaldte ham for et « Afskum » og slog op 
med ham, og da han i Følge dette Opslag kort 
derefter maatte gøre Opbud, saa kaldte alle hans 
Kreditorer ham rent ud «en Kæltring ». Og hvor- 
for maatte han lide alt dette? — Alene fordi 
Smagen imidlertid havde erklæret sig for de La- 
keredel! 

Derfor: Respekt for vore Samtidiges Smag! 
Og naar galt skal være, saa tag heller Fejl af 
Ret og Uret end af Sko og Støvler! 

Jeg har nu, mine unge Venner, advaret Dem 
mod Oppositionen i dens forskelUge Skikkelser, 
og dermed er min Opgave løst; lykkes det nu 
Dem at undgaa den, saa har De løst Deres — 
De har opnaaet den attraaede Herlighed. 

De kunde maaske til Slutning have Lyst til 
at henvende et personligt Spørgsmaal til mig, 
nemlig: Om jeg nu ogsaa har benyttet min teo- 
retiske Sagkundskab til selv at blive et herligt 
Menneske? Dette Spørgsmaal kan jeg paa det 
Allerbestemteste besvare Dem med tre Bogstaver. 
Skulde De endvidere spørge: « Hvorfor ikke?» saa 
maa jeg bede Dem tillade mig at fortælle endnu 

en Anekdote — der skal blive den sidste for 
denne Gang. 

En Mand, der stammede, kom en Gang til 
en rejsende Læge og spurgte, om han ikke kunde 
hjælpe ham af med denne generende Fejl. « Jo- 
jo-jo-jo-jo-o I » svarede den fremmede Doktor — 
«De-de-det kan jeg». Da Manden hørte, at 
Lægen ogsaa stammede, blev han naturligvis for- 
undret og spurgte, hvorfor han da ikke først og 
fremmest havde befriet sig selv for denne Be- 
sværlighed. «Se-se-ser De vel, min Ven!» stam- 
mede den lærde Mand. «Fo-fo-fo-for mig er det 
aldeles ingen Besværlighed — de-de-det hører 
tvertimod til min Natur at stamme, og det 
vilde ko-ko-koste mig megen Overvindelse at lade 
det være». 

Saaledes hører det ogsaa til min Natur at 
opponere mod Alt, hvad der synes mig urimeligt, 
og ligesom Vanen kan blive til Natur, saaledes 
er Naturen hos mig bleven til Vane og Vanen 
til Fornøjelse, og det en saa kær Fornøjelse, at 
jeg ikke vilde frasige mig den for al menneskelig 
Herlighed og herlig Menneskelighed. Alligevel er 
jeg temmelig vis paa, at den Tid vil komme, da 
ogsaa jeg faar hint skønne Prædikat. De har 
vist Alle iagttaget, at enhver Nekrolog i Reglen 
udnævner den Hedenfame til «et herligt Menne- 

Bke» — hvilket er saa naturligt, da de Heden- 
farne strængt afholder sig fra enhver Opposition 
— og denne Iagttagelse vil forklare Dem min 
Overbevisning om, at Efterverdenen, naar jeg en 
Gang forlader Oppositionens Tjeneste, vil trods 
min Uværdighed give mig det Skudsmaal: 

«Det var dog et herligt Menneskel* 

Men indtil Videre bliver jeg i Tjenesten! 

